Ο βικτοριανός κόσμος και ο υπόκοσμος των οικονομικών II - sofokleous10.gr\nΟ βικτοριανός κόσμος και ο υπόκοσμος των οικονομικών II\nΠοτέ δεν έχει γραφτεί πιο δραματική ‐αν και φανταστική‐ υπεράσπιση του ελεύθερου εμπορίου. Ωστόσο, ο Bastiat δεν διαμαρτυρόταν μόνο ενάντια στους προστατευτικούς δασμούς: αυτός ο άνθρωπος περιγελούσε κάθε μορφή οικονομικής αντίφασης. Το 1848, όταν οι Σοσιαλιστές άρχισαν να εκθέτουν τις ιδέες τους για τη σωτηρία της κοινωνίας, δίνοντας περισσότερη έμφαση στο πάθος παρά στην εφαρμοσιμότητα των ιδεών τους, ο Bastiat έστρεψε εναντίον τους τα ίδια όπλα που είχε χρησιμοποιήσει εναντίον του παλαιού καθεστώτος. «Όλοι θέλουν να ζουν εις βάρος του κράτους», έγραψε. «Ξεχνούν ότι το κράτος ζει εις βάρος όλων».\nΜα ο αγαπημένος στόχος του, η «σοφιστεία» που απεχθανόταν περισσότερο, ήταν η εκλογίκευση της ιδιωτικής απληστίας υπό το επιδεικτικό προκάλυμμα κάποιου προστατευτικού δασμού που εγειρόταν για το «εθνικό καλό». Πόσο του άρεσε να συντρίβει την εύσχημη επιχειρηματολογία που υποστήριζε τους φραγμούς στο εμπόριο υπό το πρόσχημα των φιλελεύθερων οικονομικών! Όταν το γαλλικό υπουργείο πρότεινε να αυξήσει το φόρο στα εισαγόμενα υφάσματα για να «προστατεύσει» τον Γάλλο εργάτη, ο Bastiat αντέδρασε μ’ αυτή την απολαυστική παραδοξολογία: «Ψηφίστε ένα νόμο που θα προβλέπει τα εξής», έγραψε ο Bastiat στον Υπουργό Εμπορίου.\n«Εφεξής κανένας δεν θα επιτρέπεται να χρησιμοποιεί δοκάρια ή ξύλα, παρά μόνο όσα παράγονται και φτιάχνονται από στομωμένα τσεκούρια… Ενώ τώρα χτυπάμε εκατό φορές με το τσεκούρι, τότε θα χτυπάμε τριακόσιες. Η δουλειά που τώρα τελειώνει σε μια ώρα, θα απαιτεί τρεις. Πόσο αποτελεσματικά ενθαρρύνουμε μ’ αυτό τον τρόπο την εργασία!… Στο εξής, όποιος θα θέλει να έχει μια στέγη στο κεφάλι του, θα πρέπει να συμμορφώνεται με τις προδιαγραφές μας, όπως τώρα όποιος επιθυμεί να φοράει ρούχα, θα πρέπει να συμμορφωθεί με τις δικές σας».\nΟι επικρίσεις του, παρά τη διαπεραστική σάτιρα που τις διέπνεε, υπήρξαν ελάχιστα αποτελεσματικές. Πήγε στην Αγγλία για να συναντήσει τους ηγέτες του κινήματος για το ελεύθερο εμπόριο κι επέστρεψε για να οργανώσει μια ένωση ελεύθερου εμπορίου στο Παρίσι. Είχε ζωή μόνο δεκαοχτώ μηνών ‐ ο Bastiat δεν υπήρξε ποτέ καλός οργανωτής. Ωστόσο, έφτασε το 1848 και ο Bastiat εξελέγη στην Εθνοσυνέλευση. Αυτή τη φορά ο κίνδυνος τού φαινόταν ότι βρισκόταν στο άλλο άκρο ‐ ότι οι άνθρωποι θα έδιναν υπερβολική σημασία στις ατέλειες του συστήματος και, στη θέση του, θα διάλεγαν στα τυφλά το σοσιαλισμό.\nΆρχισε να γράφει ένα βιβλίο με τίτλο Οικονομικές αρμονίες (Economic Harmonies), στο οποίο σκόπευε να δείξει ότι η φαινομενική αταξία του κόσμου δεν ήταν παρά επιφανειακή∙ πως από κάτω η ωστική δύναμη χιλιάδων διαφορετικών συντελεστών που επιδίωκαν το ατομικό συμφέρον τους μετατρεπόταν στην αγορά σε ένα υψηλότερο κοινωνικό αγαθό. Η υγεία του όμως ήταν πλέον σε πολύ άσχημη κατάσταση. Ανάσαινε με δυσκολία και το πρόσωπό του ήταν ωχρό από τις ταλαιπωρίες της αρρώστιας\nτου. Μετακόμισε στην Πίζα, όπου διάβασε στις εφημερίδες την είδηση του θανάτου του και τις κοινότοπες εκφράσεις θλίψης που τη συνόδευαν: θλίψη για την απώλεια του «σπουδαίου οικονομολόγου», του «διαπρεπούς συγγραφέως». Έγραψε σ’ ένα φίλο του: «Δόξα τω Θεώ που δεν είμαι νεκρός.\nΣε διαβεβαιώνω πως θα άφηνα την τελευταία μου πνοή χωρίς καμιά οδύνη, με χαρά σχεδόν, αν ήμουν σίγουρος πως θα άφηνα στους φίλους που με αγαπάνε όχι έντονη λύπη, αλλά μια γλυκιά, τρυφερή, κάπως μελαγχολική ανάμνηση της παρουσίας μου»185. Πάσχισε να τελειώσει το βιβλίο του προτού τελειώσει ο ίδιος. Μα ήταν πολύ αργά. Το 1850 απεβίωσε, ψιθυρίζοντας στο τέλος κάτι που ο ιερέας ο οποίος τον άκουγε νόμισε ότι ήταν: «Αλήθεια, αλήθεια…»186 Είναι μια πολύ μικρή μορφή στον οικονομικό αστερισμό. Υπήρξε εξαιρετικά συντηρητικός, μα δεν είχε επιρροή ούτε καν μεταξύ των συντηρητικών.\nΗ αποστολή του φαίνεται πως ήταν να ξεφουσκώνει τους φανφαρονισμούς της εποχής του∙ πέρα, όμως, από τα περιπαικτικά και τα πνευματώδη σχόλια, βρίσκεται το ανησυχητικό ερώτημα: το σύστημα έχει πάντα λογική; Υπάρχουν παράδοξα όπου συγκρούονται το δημόσιο με το ιδιωτικό συμφέρον; Μπορούμε να εμπιστευθούμε τον αυτόματο μηχανισμό του ιδιωτικού συμφέροντος, όταν διαστρέφεται σε κάθε στροφή από τον κάθε άλλο παρά αυτόματο μηχανισμό της πολιτικής δομής που ορθώνει; Αυτά τα ερωτήματα ποτέ δεν αντιμετωπίστηκαν με ευθύτητα στα ουράνια δώματα της ορθοδοξίας.\nΟ επίσημος κόσμος της οικονομικής επιστήμης έδωσε ελάχιστη σημασία στα παράδοξα που προσκόμισε ο γελωτοποιός του. Αντίθετα, συνέχισε να πλέει αμέριμνα προς την ανάπτυξη των ποσοτικών λεπτομερειών ενός κόσμου που αναζητούσε την απόλαυση και τα ερωτήματα που έθεσε ο Bastiat παρέμειναν αναπάντητα. Σίγουρα, η Μαθηματική Ψυχολογία δεν ήταν το όργανο με το οποίο θα επιλυόταν το δίλημμα του Αρνητικού Σιδηρόδρομου και του Στομωμένου Τσεκουριού∙ ο Stanley Jevons, ο οποίος υπήρξε μαζί με τον Edgeworth ένας μεγάλος υποστηρικτής της μετατροπής των οικονομικών σε «επιστήμη», παραδέχτηκε: «Όσο για την πολιτική, ομολογώ πως βρίσκομαι σε μια ομίχλη».\nΔυστυχώς, δεν ήταν ο μόνος.Κι έτσι ο υπόκοσμος συνέχισε να ευημερεί. Το 1879 απέκτησε ένα νέο μέλος από την Αμερική, έναν γενειοφόρο, ευγενικό άντρα γεμάτο αυτοπεποίθηση, ο οποίος είπε ότι «η Πολιτική Οικονομία… έτσι όπως διδάσκεται τώρα, είναι απελπιστική και γεμίζει απόγνωση. Μα αυτό συμβαίνει επειδή έχει εκφυλιστεί και περιοριστεί δραστικά∙ οι αλήθειές της έχουν αλλοιωθεί και οι αρμονίες της έχουν αγνοηθεί∙ η λέξη που ήταν έτοιμη να αρθρώσει φιμώθηκε στα χείλη της και η διαμαρτυρία της ενάντια στο άδικο μετατράπηκε σε επικύρωση των αδικιών»188. Και δεν ήταν μόνο αυτό.\nΓιατί αυτός ο αιρετικός δεν υποστήριζε απλώς ότι η οικονομική επιστήμη απέτυχε να δει την απάντηση στο αίνιγμα της φτώχειας, παρ’ όλο που απλωνόταν ξεκάθαρα μπρος στα μάτια της, αλλά επέμενε ότι με τη δική του θεραπεία, ένας ολόκληρος καινούριος κόσμος ήταν έτοιμος να αποκαλυφθεί: «Οι λέξεις δεν μπορούν να περιγράψουν τη σκέψη! Πρόκειται για τη Χρυσή Εποχή την οποία ύμνησαν οι ποιητές και περιέγραψαν με αλληγορίες οι διορατικοί οραματιστές!… Είναι η κορύφωση του Χριστιανισμού ‐ η Πόλη του Θεού, με τοίχους από ιάσπιδα και πύλες μαργαριταρένιες!»189 Ο νεοφερμένος ήταν ο Henry George190. Δεν ήταν άξιον απορίας που κατατάχτηκε στον υπόκοσμο, μια και οι απομονωμένοι θεματοφύλακες του αληθινού δόγματος θα πρέπει σίγουρα να θεώρησαν την προηγούμενη καριέρα του ως ακατάλληλη προετοιμασία για σοβαρό στοχασμό.\nΟ Henry George έκανε τα πάντα στη ζωή του: υπήρξε τυχοδιώκτης, χρυσοθήρας, εργάτης, ναυτικός, στοιχειοθέτης, δημοσιογράφος, κυβερνητικός γραφειοκράτης, λέκτορας. Δεν είχε σπουδάσει καν∙ στα δεκατρία του χρόνια παράτησε το σχολείο και σάλπαρε σαν παιδί για τα τουρκέτα πάνω στο Hindoo, ένα ιστιοφόρο 586 κόρων με προορισμό την Αυστραλία και την Καλκούτα. Την εποχή που οι συνομήλικοί του μάθαιναν λατινικά, εκείνος αγόρασε μια μαϊμού για κατοικίδιο, είδε έναν άντρα να πέφτει από τα άρμενα και έγινε ένα αδύνατο, ζωηρό, ανεξάρτητο αγόρι με πάθος για τις περιπλανήσεις.\nΌταν γύρισε από την Ανατολή, έπιασε δουλειά σ’ ένα τυπογραφείο της γενέτειράς του Φιλαδέλφειας κι έπειτα, στα δεκαεννιά του χρόνια, έφυγε πάλι, αυτή τη φορά για την Καλιφόρνια, με την ανακάλυψη του χρυσού στο μυαλό του. Προτού φύγει, βαθμολόγησε τον εαυτό του σ’ ένα φρενολογικό διάγραμμα: Ερωτοληψία Φιλογονία Ικανότητα σύναψης δεσμών Φιλοπατρία Αυτοσυγκράτηση Μεγάλη Μέτρια Μεγάλη Μεγάλη Μικρή και ούτω καθεξής, αποτιμώντας ως «μεγάλο» το διατροφικό του ένστικτο, «μικρή» την κτητικότητά του, «μεγάλη» την αυτοεκτίμησή του και «μικρή» τη φιλοπαιγμοσύνη του.\nΣε αρκετές κατηγορίες δεν ήταν κακές οι εκτιμήσεις του, αν και ήταν περίεργο που έκρινε ως «μεγάλη» την Επιφυλακτικότητά του, γιατί όταν ο George έφτασε στον Άγιο Φραγκίσκο το 1858 το ‘σκάσε βγαίνοντας στην ακτή και, παρ’ όλο που είχε προσληφθεί για ένα χρόνο, κατευθύνθηκε προς τη Βικτόρια και τα κοιτάσματα χρυσού. Βρήκε χρυσό, που αποδείχτηκε ότι ήταν σκέτος σιδηροπυρίτης, και αποφάσισε ότι η ζωή στη θάλασσα ήταν τελικά αυτή που του ταίριαζε περισσότερο.\nΩστόσο ‐μια που η Αυτοσυγκέντρωσή του ήταν μικρή‐ έγινε στοιχειοθέτης σ’ ένα τυπογραφείο του San Francisco, έπειτα ζυγιστής σ’ ένα μύλο ρυζιού κι ύστερα, όπως είπε κι ο ίδιος, «ένας αλήτης». Άλλη μια εξόρμηση στα κοιτάσματα χρυσού απέβη εξίσου άκαρπη και ο George επέστρεψε άφραγκος στο San Francisco. Γνώρισε την Άννι Φοξ και κλέφτηκαν∙ εκείνη ήταν μια δεκαεφτάχρονη αθώα κοπελίτσα κι αυτός ένας όμορφος νεαρός με μουστάκι και μυτερό γενάκι σε στιλ Μπιλ Κόντι. Η εύπιστη δεσποινίς Φοξ πήρε μαζί της ένα ογκώδες πακέτο στο ταξίδι του μυστικού της γάμου∙ ο νεαρός τυχοδιώκτης φαντάστηκε πως περιείχε τα κοσμήματά της, αλλά τελικά αποδείχτηκε ότι ήταν το Οικιακό Βιβλίο Ποίησης κι άλλα βιβλία.\nΤα επόμενα χρόνια έζησαν μέσα στην πιο φριχτή φτώχεια. Ο Henry George δούλευε ως ανεξάρτητος τυπογράφος, μα δεν έβρισκε πάντα δουλειά και, όταν την έβρισκε, ήταν κακοπληρωμένη. Όταν η Άννι γέννησε το δεύτερο παιδί τους, ο George έγραψε: «Περπατούσα στο δρόμο κι αποφάσισα να ζητήσω χρήματα από τον πρώτο περαστικό που η εμφάνισή του θα μου έδειχνε πως του περίσσευαν. Σταμάτησα έναν άγνωστο και του είπα ότι ήθελα 5 δολάρια. Με ρώτησε τι τα ήθελα. Του είπα πως η γυναίκα μου ήταν λεχώνα και δεν είχα να της δώσω να φάει. Μου έδωσε τα χρήματα. Αν δεν μου τα ‘δίνε, νομίζω πως ήμουν τόσο απελπισμένος πια που θα τον σκότωνα».191 Τώρα ‐σε ηλικία είκοσι έξι ετών‐ άρχισε να γράφει. Βρήκε μια δουλειά ως στοιχειοθέτης στην εφημερίδα San Francisco Times κι έστειλε ένα άρθρο του στον Νώε Μπρουκς, το διευθυντή σύνταξης. Ο Μπρουκς υποψιάστηκε πως ο νεαρός από κάπου το είχε αντιγράψει, όταν όμως δεν είδε τίποτα παρόμοιο σε άλλες εφημερίδες για αρκετές ημέρες,το δημοσίευσε κι έπειτα κατέβηκε στην αίθουσα στοιχειοθεσίας να τον γνωρίσει. Βρήκε έναν αδύνατο νεαρό, μάλλον μικρόσωμο, ο οποίος στεκόταν πάνω σε μια ντάνα για να φτάνει την κάσα με τα τυπογραφικά στοιχεία. Έτσι ο George έγινε δημοσιογράφος. Μέσα σε λίγα χρόνια, έφυγε από τους Times και πήγε στη San Francisco Post, μια εφημερίδα που αναλάμβανε κοινωνικές σταυροφορίες. Ο George άρχισε να γράφει για θέματα πέρα από τα τετριμμένα: για τους Κινέζους εργάτες και τις συμβάσεις τους, για τη γη που άρπαζαν οι κατασκευαστές σιδηροδρόμων, για τις δολοπλοκίες των τοπικών τραστ. Έγραψε μια μακροσκελή επιστολή στον John Mill στη Γαλλία σχετικά με το ζήτημα των μεταναστών κι εκείνος την τίμησε με μια μακροσκελή καταφατική απάντηση.\nΚαι μέσα στα καινούρια του πολιτικά ενδιαφέροντα, έβρισκε χρόνο να ασχοληθεί με τολμήματα αντάξια της καλύτερης δημοσιογραφικής παράδοσης: όταν στο λιμάνι αγκυροβόλησε το πλοίο Σανράιζ, με μια κρυφή ιστορία για τον καπετάνιο και τον υποπλοίαρχο που κακομεταχειρίζονταν το πλήρωμα σε τέτοιο βαθμό ώστε δυο άτομα προτίμησαν να πέσουν στη θάλασσα και να πνιγούν, ο George και η Post ξετρύπωσαν την ιστορία και οι υπεύθυνοι αντιμετώπισαν τη δικαιοσύνη. Η εφημερίδα πουλήθηκε και ο Henry George κατάφερε να εξασφαλίσει μια πολιτική αργομισθία ‐ έγινε Επιθεωρητής Μετρητών Αεριόφωτος. Δεν ήθελε, όμως, να ζει μες στην τεμπελιά∙ αντίθετα, είχε αρχίσει να μελετά τα έργα των μεγάλων οικονομολόγων κι είχε πια διαμορφωθεί ξεκάθαρα το κυρίαρχο ενδιαφέρον του∙ θεωρούνταν ήδη κάτι σαν αυθεντία στην περιοχή.\nΧρειαζόταν χρόνο για να μελετάει, να γράφει και να δίνει ομιλίες στις εργατικές τάξεις για τις ιδέες του σπουδαίου Mill. Όταν το Πανεπιστήμιο της Καλιφόρνιας ίδρυσε έδρα πολιτικής οικονομίας, θεωρήθηκε ευρέως ως ένας από τους επικρατέστερους υποψήφιους για τη θέση. Για να την πάρει, όμως, έπρεπε να δώσει μια διάλεξη ενώπιον διδακτικού προσωπικού και φοιτητών και ο George είχε την απερισκεψία να εκφράσει απόψεις όπως: «Επικαλούμαστε διαρκώς το όνομα της πολιτικής οικονομίας ενάντια σε κάθε προσπάθεια των εργατικών τάξεων να αυξήσουν τους μισθούς τους»192 κι έπειτα, για να επιτείνει την κατάπληξη του ακροατηρίου του, πρόσθεσε: «Για τη μελέτη της πολιτικής οικονομίας δεν χρειάζεστε ειδικές γνώσεις, εκτεταμένες βιβλιοθήκες, δαπανηρά εργαστήρια. Δεν χρειάζεστε καν εγχειρίδια και δασκάλους, αρκεί να βάλετε το μυαλό σας να δουλέψει».\nΑυτή ήταν η αρχή και το τέλος της ακαδημαϊκής του καριέρας. Βρέθηκε καταλληλότερος υποψήφιος για την έδρα και ο George επέστρεψε στη συγγραφή φυλλαδίων και στις μελέτες. Και τότε, ξαφνικά, «μέρα μεσημέρι, στη μέση του δρόμου, μου παρουσιάστηκε μια σκέψη, ένα όραμα, μια επιταγή ‐πείτε το όπως θέλετε… Αυτό ήταν που με ώθησε να γράψω την Πρόοδο και φτώχεια (Progress and Poverty) και με στήριξε, ενώ θα είχα καταρρεύσει. Κι όταν τέλειωσα την τελευταία σελίδα, μες στα μαύρα μεσάνυχτα, όταν ήμουν ολομόναχος, έπεσα στα γόνατα κι έκλαψα σαν μικρό παιδί».193 Όπως ήταν αναμενόμενο, επρόκειτο για ένα βιβλίο γραμμένο από τα βάθη της καρδιάς, μια κραυγή διαμαρτυρίας ανάμικτη με ελπίδα. Κι όπως επίσης ήταν αναμενόμενο, έπασχε από υπερβολικό πάθος και ελάχιστη επαγγελματική φρόνηση. Πόσο διαφορετικό όμως ήταν από τα ανιαρά κείμενα της εποχής ‐ δεν ήταν ν’ απορεί κανείς που οι θεματοφύλακες της οικονομικής επιστήμης δεν μπορούσαν να λάβουν σοβαρά υπόψη τους μια επιχειρηματολογία που ήταν διατυπωμένη με τον εξής τρόπο: Πάρτε τώρα… κάποιον ασυγκίνητο επιχειρηματία, ο οποίος δεν ενστερνίζεται καμιά θεωρία, ξέρει όμως πώς να βγάζει λεφτά. Πείτε του: «Έχουμε ένα μικρό χωριό· σε δέκα χρόνια θα είναι μια μεγάλη πόλη – σε δέκα χρόνια ο σιδηρόδρομος θα έχει αντικαταστήσει τις άμαξες, το ηλεκτρικόθα έχει πάρει τη θέση του κεριού· θα αφθονούν όλα τα μηχανήματα και οι βελτιώσεις που τόσο πολύ πολλαπλασιάζουν την αποτελεσματικότητα της εργασίας.\nΣε δέκα χρόνια θα έχουν αυξηθεί καθόλου οι τόκοι;» Θα σας απαντήσει: «Όχι!» «Θα έχουν αυξηθεί τα ημερομίσθια των απλών εργατών…;» Θα σας πει: «Όχι, τα ημερομίσθια των απλών εργατών δεν θα έχουν αυξηθεί…» «Τότε, τι θα έχει αυξηθεί;» «Οι γαιοπρόσοδοι, η αξία της γης. Πήγαινε κι αγόρασε ένα κομμάτι γη και φρόντισε να μην το πουλήσεις». Και αν, κάτω απ’ αυτές τις συνθήκες, ακολουθήσετε τη συμβουλή του, δεν χρειάζεται να κάνετε τίποτα περισσότερο.\nΘα μπορείτε να κάθεστε και να καπνίζετε την πίπα σας· θα μπορείτε να είστε αραχτοί σαν τους ζητιάνους της Νάπολης ή του Μεξικού· θα μπορείτε να πάτε βόλτα με αερόστατο στον ουρανό ή να χωθείτε σε μια τρύπα στο έδαφος· και χωρίς να κάνετε την παραμικρή εργασία, χωρίς να προσφέρετε ίχνος ευημερίας στην κοινότητα, σε δέκα χρόνια θα είστε πλούσιος! Στην καινούργια πόλη εσείς μπορεί να έχετε μια πολυτελή έπαυλη, ανάμεσα όμως στα δημόσια κτίριά της θα βρίσκεται ένα πτωχοκομείο!\nΔεν χρειάζεται να επεξηγήσουμε όλη τη συναισθηματικά φορτισμένη επιχειρηματολογία∙ η ουσία της βρίσκεται σ’ αυτό το απόσπασμα. Ο Henry George εξοργίζεται βλέποντας τους ανθρώπους των οποίων το εισόδημα ‐πολλές φορές αμύθητο‐ δεν προέρχεται από υπηρεσίες που παρείχαν στην κοινότητα, αλλά απλώς επειδή είχαν την καλή τύχη να έχουν στην ιδιοκτησία τους ένα κομμάτι γης σε προνομιακή θέση.\nΟ Ricardo, φυσικά, τα είχε δει όλα αυτά πολύ πιο πριν. Μα, στην καλύτερη περίπτωση, είχε απλώς ισχυριστεί πως η τάση μιας αναπτυσσόμενης κοινωνίας να κάνει πλούσιους τους ιδιοκτήτες γης θα είχε δυσμενείς συνέπειες για τους καπιταλιστές. Για τον Henry George αυτή ήταν απλώς η αιχμή του δόρατος. Η αδικία των γαιοπροσόδων όχι μόνο αποστερούσε τον καπιταλιστή από το τίμιο κέρδος του, αλλά πρόσθετε ένα βάρος και στους ώμους του εργάτη. Και μια ακόμα πιο ολέθρια συνέπεια ‐ θεώρησε πως αυτό ήταν το αίτιο εκείνων των βιομηχανικών «παροξυσμών», όπως τους αποκάλεσε, οι οποίοι κατά καιρούς κλόνιζαν συθέμελα την κοινωνία.\nΤο επιχείρημα δεν αναπτυσσόταν με αρκετή σαφήνεια. Στηριζόταν κατεξοχήν στο γεγονός ότι, αφού η έγγειος πρόσοδος θεωρούνταν εξαρχής σαν ένα είδος κοινωνικού εκβιασμού, αντιπροσώπευε φυσικά μια άδικη κατανομή προϊόντων υπέρ των γαιοκτημόνων και σε βάρος των εργατών και των βιομηχάνων. Κι όσο για τους παροξυσμούς, ο George ήταν πεπεισμένος πως η γαιοπρόσοδος οδηγούσε αναπόφευκτα σε άγρια κερδοσκοπία με την αξία της γης (κάτι που όντως συνέβη στη Δυτική Ακτή) και, εξίσου αναπόφευκτα, σε μια ενδεχόμενη κατάρρευση, η οποία θα συμπαρέσυρε και το υπόλοιπο οικοδόμημα των τιμών.\nΈχοντας ανακαλύψει τα πραγματικά αίτια της φτώχειας και τον κύριο παράγοντα αναστολής της προόδου, ήταν εύκολο για τον George να προτείνει μια λύση ‐ ένα μοναδικό μεγάλο φόρο. Θα ήταν φόρος στη γη, ένας φόρος που θα απορροφούσε όλες τις γαιοπροσόδους. Κι έπειτα, όταν το καρκίνωμα θα είχε αφαιρεθεί από το σώμα της κοινωνίας, θα μπορούσε να έρθει ο χρυσούς αιών. Αυτός ο μοναδικός φόρος όχι μόνο θα καθιστούσε περιττή την ανάγκη για άλλα είδη φόρων, αλλά επίσης με την κατάργηση της γαιοπροσόδου «θα ανέβαζε τους μισθούς, θα αύξαινε τα κέρδη του κεφαλαίου, θα ξερίζωνε την εξαθλίωση, θα εξάλειφε τη φτώχεια, θα πρόσφερε επικερδή απασχόληση σ’ όποιον το επιθυμούσε, θα απελευθέρωνε τις ανθρώπινες δυνάμεις, θα εξάγνιζε την κυβέρνηση και θα ανύψωνε τον πολιτισμό σε ακόμα ευγενέστερες σφαίρες»195. Θα ήταν ‐ δεν υπάρχει άλλη λέξη‐ η υπέρτατη πανάκεια.\nΠρόκειται για μια δυσπροσδιόριστη θεωρία, αν προσπαθήσουμε να την αξιολογήσουμε. Φυσικά, είναι μια αφελής θεωρία και μόνο κάποιος με τις μεσσιανικές τάσεις του George θα μπορούσε να εξισώσει τη γαιοπρόσοδο με την αμαρτία. Παρομοίως, όταν αποδίδεις τις βιομηχανικές κρίσεις στην κερδοσκοπία με τη γη, αποδίδεις σε μια μικρή πλευρά της διευρυνόμενης οικονομίας σημασία τελείως δυσανάλογη προς την πραγματικότητα: η κερδοσκοπία με τη γη μπορεί να δημιουργεί προβλήματα, αλλά έχουν υπάρξει σοβαρότατες οικονομικές κρίσεις σε χώρες όπου η αξία της γης είναι κάθε άλλο παρά υπερτιμημένη.\nΔεν χρειάζεται, λοιπόν, να σταθούμε περισσότερο εδώ. Όταν φτάσουμε, όμως, στο κεντρικό σώμα του επιχειρήματος, εκεί πρέπει να σταθούμε. Γιατί ενώ η τεχνική διάγνωση του George είναι επιφανειακή και εσφαλμένη, η βασική του κριτική για την κοινωνία είναι ηθική και όχι μηχανιστική. Γιατί, διερωτάται ο Henry George, πρέπει να υπάρχει η γαιοπρόσοδος;\nΓιατί πρέπει κάποιος να επωφελείται απλώς και μόνο από το γεγονός της ιδιοκτησίας, όταν δεν παρέχει υπηρεσίες ως αντάλλαγμα στην κοινότητα; Ίσως να μπορούμε να δικαιολογήσουμε την ανταμοιβή ενός βιομηχάνου θεωρώντας τα κέρδη του ως επιβράβευση για την προορατικότητα και την επινοητικότητά του∙ πού βρίσκεται όμως η προορατικότητα ενός ανθρώπου του οποίου ο παππούς είχε αγοράσει ένα λιβάδι που, δύο γενιές αργότερα, η κοινωνία το έκρινε κατάλληλο για να ορθώσει εκεί έναν ουρανοξύστη; Προκλητικό το ερώτημα, αλλά δεν είναι τόσο απλό να καταδικάσουμε πάραυτα το θεσμό της προσόδου.\nΟι ιδιοκτήτες γης δεν είναι οι μόνοι παθητικοί καρπωτές της ανάπτυξης της κοινωνίας. Ο κάτοχος μετοχών σε μια αναπτυσσόμενη εταιρία, ο εργάτης του οποίου η παραγωγικότητα αυξάνεται από τις τεχνολογικές εξελίξεις, ο καταναλωτής που το πραγματικό του εισόδημα μεγαλώνει όσο ευημερεί το έθνος ‐ όλοι αυτοί είναι επίσης καρπωτές της κοινής προόδου.\nΤα μη δεδουλευμένα κέρδη που αποκομίζει ένας ιδιοκτήτης γης του οποίου το ακίνητο βρίσκεται σε προνομιακή θέση, τα απολαμβάνουμε όλοι, σε διαφορετική μορφή ο καθένας. Το πρόβλημα δεν είναι μόνο οι γαιοπρόσοδοι, αλλά κάθε μορφή μη δεδουλευμένου εισοδήματος∙ και, ενώ σίγουρα πρόκειται για σοβαρό πρόβλημα, δεν μπορούμε να το προσεγγίσουμε ικανοποιητικά μόνο μέσω της ιδιοκτησίας της γης. Κι έπειτα, το πρόβλημα της γαιοπροσόδου δεν ήταν τόσο δριμύ, όσο το θεωρούσε ο Henry George. Ένα μεγάλο μέρος των προσόδων πηγαίνει σε μικρούς ιδιοκτήτες γης, αγρότες, ιδιοκτήτες κατοικιών, απλούς πολίτες. Και ακόμα και στο μονοπωλιακό πεδίο των εισοδημάτων από προσόδους ‐στην αγορά ακινήτων κάποιας μεγαλούπολης‐ λειτουργεί μια ρευστή αγορά που διαρκώς μεταβάλλεται. Οι πρόσοδοι δεν είναι «παγωμένες» όπως στα αρχαϊκά φεουδαρχικά πρότυπα, περνάνε συνέχεια από χέρι σε χέρι, καθώς η γη αγοράζεται και πουλιέται και μεταβάλλεται συνεχώς η αξία της. Αρκεί να επισημάνουμε ότι το εισόδημα από γαιοπροσόδους στις Ηνωμένες Πολιτείες από ποσοστό 6% του εθνικού εισοδήματος που ήταν το 1929, έχει συρρικνωθεί σε λιγότερο από 2% στις ημέρες μας.\nΩστόσο, δεν έχει σημασία αν οι θέσεις του George είχαν λογική συνοχή ή αν ήταν πλήρως δικαιολογημένη η ηθική καταδίκη που περιείχαν. Το βιβλίο άγγιξε μια τρομακτικά ευαίσθητη χορδή. Το Πρόοδος και φτώχεια (Progress and Poverty) έκανε ρεκόρ πωλήσεων και ο Henry George έγινε διάσημος από τη μια μέρα στην άλλη. «Θεωρώ την Πρόοδο και Φτώχεια το καλύτερο βιβλίο που βγήκε τα τελευταία πενήντα χρόνια», έγραψε ο κριτικός του San Francisco Argonaut και η New York Tribune ισχυρίστηκε ότι «δεν υπάρχει αντάξιό του από τότε που βγήκε ο Πλούτος των Εθνών του Adam Smith»196. Ακόμα και εφημερίδες όπως η Examiner και η Chronicle, που το αποκάλεσαν «την πιο ολέθρια διατριβή πολιτικής οικονομίας που έχει κυκλοφορήσει εδώ και καιρό», απλώς το έκαναν ακόμα πιο γνωστό. Ο George πήγε στην Αγγλία και επέστρεψε ύστερα από μια σειρά διαλέξεων σαν σημαίνον πρόσωπο διεθνούς εμβέλειας.\nΤον επιστράτευσαν να βάλει υποψηφιότητα για δήμαρχος της Νέας Υόρκης και στις εκλογές υπερίσχυσε του Theodore Roosevelt και ηττήθηκε, με πολύ μικρό ποσοστό διαφοράς, από τον υποψήφιο της πολιτικής οργάνωσης Τάμμανι των Δημοκρατικών. Ο ένας και μόνο φόρος είχε γίνει πλέον θρησκεία γι’ αυτόν. Οργάνωσε Λέσχες Γης και Εργασίας και έδινε διαλέξεις σε ενθουσιώδη ακροατήρια στην Αμερική και στη Μεγάλη Βρετανία. Ένας φίλος του τον ρώτησε: «Αυτό σημαίνει πόλεμο; Μπορείς να ελπίζεις ότι, εκτός κι αν έχεις να κάνεις με δειλούς, θα αποσπάσεις τη γη από τους ιδιοκτήτες της χωρίς πόλεμο;» «Δεν νομίζω», αποκρίθηκε ο George, «πως χρειάζεται να πέσει ούτε ένας πυροβολισμός. Αν παραστεί ανάγκη, όμως, ας γίνει και πόλεμος. Ποτέ δεν υπήρξε ιερότερος σκοπός.\nΌχι, ποτέ ο σκοπός δεν ήταν ιερότερος!» «Εδώ έχουμε τον πιο πράο και πιο καλοσυνάτο άνθρωπο», σχολιάζει ο φίλος του Τζέιμς Ράσελ Τέιλορ, «ο οποίος θα οπισθοχωρούσε αν κάποιος πυροβολούσε οργισμένος, και όμως ήταν έτοιμος για γενικευμένο πόλεμο σε περίπτωση που το κήρυγμά του δεν γινόταν αποδεκτό. Ήταν το θάρρος… που κάνει τον έναν άνθρωπο πλειονότητα». Περιττό να ειπωθεί ότι το όλο δόγμα του ήταν ανάθεμα στον κόσμο των αξιοσέβαστων απόψεων. Ένας καθολικός ιερέας που είχε υποστηρίξει τον George στον αγώνα του να εκλεγεί δήμαρχος, αφορίστηκε προσωρινά∙ ο ίδιος ο Πάπας εξέδωσε μια εγκύκλιο για το ζήτημα της γης∙ κι όταν ο George τού έστειλε την απάντησή του περίτεχνα τυπωμένη και βιβλιοδετημένη, το Βατικανό την αγνόησε. «Δεν πρόκειται να προσβάλω τους αναγνώστες μου συζητώντας ένα ζήτημα τόσο επονείδιστο», έγραψε ο στρατηγός Φράνσις Α. Γουόκερ, ένας εξέχων επαγγελματίας οικονομολόγος των ΗΠΑ∙ ενώ, όμως, οι επίσημες αρχές αντιμετώπισαν το βιβλίο με κατάπληξη ή θυμηδία και περιφρόνηση, ο συγγραφέας του άγγιξε την καρδιά του ακροατηρίου του.\nΤο Πρόοδος και φτώχεια πούλησε περισσότερα αντίτυπα από όλα τα οικονομικά κείμενα που είχαν εκδοθεί ως τότε σ’ αυτή τη χώρα∙ αλλά και στην Αγγλία, το όνομα του έγινε πασίγνωστο. Κι όχι μόνο αυτό, αλλά η κεντρική ιδέα του έργου του, αν και συνήθως σε μετριασμένη μορφή, αποτέλεσε μέρος της πνευματικής κληρονομιάς ανθρώπων όπως ο Woodrow Wilson, ο John Ντιούι, ο Λούις Μπράντις. Για την ακρίβεια, υπάρχουν αφοσιωμένοι οπαδοί των θεωριών του Henry George οι οποίοι παραμένουν ενεργοί και σήμερα. Το 1897, γέρος, άρρωστος, αλλά παρ’ όλα αυτά ακατάβλητος, αφέθηκε να τον παρασύρουν σε μια δεύτερη προεκλογική εκστρατεία για το αξίωμα του δημάρχου, ενώ γνώριζε πολύ καλά ότι η ένταση ίσως αποδεικνυόταν μεγαλύτερη απ’ όση μπορούσε να αντέξει η ασθενική καρδιά του.\nΚαι όντως∙ ο άνθρωπος που αποκάλεσαν «πλιατσικολόγο», «σφετεριστή αλλότριων δικαιωμάτων», «απόστολο της αναρχίας και της καταστροφής», πέθανε την παραμονή των εκλογών. Την κηδεία του παρακολούθησαν χιλιάδες άνθρωποι. Ήταν ένας θρησκευόμενος άνθρωπος και ας ελπίσουμε ότι η ψυχή του πήγε κατευθείαν στον παράδεισο. Όσο για τη φήμη του ‐ αυτή πήγε κατευθείαν στον υπόκοσμο της οικονομικής επιστήμης, κι εκεί βρίσκεται ακόμα ο Henry George∙ μια μορφή σχεδόν μεσσιανική, ένας μισότρελος και ενοχλητικός αμφισβητίας της ηθικής των οικονομικών μας θεσμών.\nΤον Ιούλιο τα 4 πρώτα δισ. στην Ελλάδα\nΔείτε live τις ανακοινώσεις Μητσοτάκη για τον ΒΟΑΚ


Ολυμπιακοί Αγώνες : Το πάλεψαν, αλλά έμειναν εκτός Μαρία και Στέφανος (video) - Pieria News\nΑρχική Αθλητικά Ολυμπιακοί Αγώνες : Το πάλεψαν, αλλά έμειναν εκτός Μαρία και Στέφανος (video)\nΟλυμπιακοί Αγώνες : Το πάλεψαν, αλλά έμειναν εκτός Μαρία και Στέφανος (video)\n29/07/2021, 2:45 μμ\nΜετά από έναν γεμάτο και πολύ κλειστό προημιτελικό, οι Αυστραλοί Ashleigh Barty και John Peers επικράτησαν της Μαρίας Σάκκαρη και του Στέφανου Τσιτσιπά με 6-4, 4-6, 10-6 και προκρίθηκαν στις “4” καλύτερες ομάδες του μικτού διπλού των Ολυμπιακών Αγώνων του Τόκιο.\nΜ’ αυτόν τον τρόπο ολοκληρώθηκε και η πρώτη παρουσία της Μαρίας και του Στέφανου σε Ολυμπιακούς Αγώνες, αφού θυμίζουμε πως στα μονά και οι δυο εκπρόσωποι του ελληνικού τένις στο Τόκιο είχαν αποκλειστεί στον 3ο γύρο.\nΣτον σημερινό προημιτελικό η ελληνική ομάδα ξεκίνησε πιο δυνατά και χάρη σε ένα break στο σερβίς της Barty προηγήθηκε με 2-1. Η ομάδα της Αυστραλίας ωστόσο απάντησε άμεσα με break στο σερβίς της Σάκκαρη για το 2-2, ενώ στο 10ο game έκανε break και στο σερβίς του Τσιτσιπά, για να κατακτήσει το 1ο σετ με 6-4.\nΗ Μαρία και ο Στέφανος δεν το έβαλαν κάτω, ξεκίνησαν πολύ δυνατά στο 2ο σετ και “έσπασαν” το σερβίς του Peers για 1η φορά, για να προηγηθούν με 2-0. Έκτοτε κατάφεραν όχι μόνο να προστατεύσουν το προβάδισμα αυτό, αλλά να το κάνουν και χωρίς να απειληθούν, κερδίζοντας το 2ο σετ στα 10 games.\nΣτο tie-break 10 πόντων οι Αυστραλοί έδειξαν τη μεγάλη εμπειρία τους από τα διπλά και στα πιο κομβικά σημεία ήταν αλάνθαστοι κοντά στο φιλέ. Προηγήθηκαν μέ 7-3 και με 9-4, έχοντας 6 διαδοχικά match points για την πρόκριση, που τελικά ήρθε στο 3ο, με 10-6.\nΣτα ημιτελικά του μικτού διπλού, Barty και Peers θα αντιμετωπίσουν τους Ρώσους Anastasia Pavlyuchenkova και Andrey Rublev, που νωρίτερα απέκλεισαν το δίδυμο από την Ιαπωνία, των Ena Shibahara και Ben McLachlan, με 7-5, 6-7 (0), 10-8.


15 νέα κρούσματα - Ακόμα ένα άτομο θετικό στη Νέα Σαλαμίνα, Η ΚΑΘΗΜΕΡΙΝΗ, kathimerini.com.cy\nΣτο Γενικό Νοσοκομείο Αμμοχώστου νοσηλεύονται συνολικά εννέα άτομα θετικά στον ιό SARS-CoV-2, εκ των οποίων το ένα στη Μονάδα Αυξημένης Φροντίδας.\n22 ΣΕΠΤΕΜΒΡΙΟΥ 2020 - 17:22\n- 10 x ιδιωτική πρωτοβουλία:\n1. Οι 9 είναι ποδοσφαιριστές/άλλο προσωπικό της Νέας Σαλαμίνας: Πέραν από τα 8 για τα οποία ενημερωθήκαμε το πρωί, προέκυψε και 9ο. Το cluster έχει 20 άτομα.\n2. Το 10ο άτομο αφορά εργαζόμενο του Ocean Basket Φοινικούδων και συνδέεται με την αλυσίδα των εργαζομένων στο εστιατόριο. Από την αλυσίδα έχουμε μέχρι σήμερα 4 άτομα (τα άλλα άτομα ανακοινώθηκαν στις 15, 17, 18 Σεπτεμβρίου). Το σημερινό περιστατικό δεν εργαζόταν, καθώς βρισκόταν σε αυτοπεριορισμό μετά τον εντοπισμό του πρώτου κρούσματος και έκανε την εξέταση ιδιωτικά μετά από πρωτοβουλία της διεύθυνσης του εστιατορίου.\n1. Το 1ο άτομο έφτασε στην Λάρνακα από το Μόναχο στις 21/9.\n2. Το 2ο άτομο έφτασε στην Πάφο από Μόναχο στις 21/9.\n- 2 x ιχνηλάτηση:\n1. Το 1ο άτομο είναι επαφή από το οικογενειακό περιβάλλον του κρούσματος που ανακοινώθηκε στις 20/9 από το Μικροβιολογικό της Αμμοχώστου, με ταξιδιωτικό ιστορικό στο Birmingham στις 9/9 και συμπτώματα από τις 11/9 (μυαλγίες). Το σημερινό κρούσμα είχε ταξιδέψει μαζί του στην ίδια πτήση και έχει επίσης συμπτώματα.\n2. Το 2ο άτομο είναι επαφή του κρούσματος που είχε ανακοινωθεί στις 18/9 από ιδιωτική πρωτοβουλία με συμπτώματα από τις 14/9.\n- 1 x Μικροβιολογικά Εργαστήρια Γενικών Νοσοκομείων: Πρόκειται για άτομο που έχει συμπτώματα από τις 18/9 (βήχα, μυαλγίες).


Σεπτέμβριος 2016 – SnowClub\n1) Η επιβολή των δικών σας φιλοδοξιών στο παιδί.\n2) Η «εξειδίκευση» από νωρίς\n3) Η εστίαση σε ένα μόνο άθλημα.\nΤο κείμενο είναι του προπονητή Matt Russ και δημοσιεύτηκε εδώ\nΑναδημοσιευμένο από το Athletes.gr\nhttps://www.snowclub.gr/site/wp-content/uploads/2016/09/kids_athletes_future.jpg 600 1000 stxsite https://www.snowclub.gr/site/wp-content/uploads/2016/08/sclogooriginal1000x372px-transparent-300x112.png stxsite2016-09-12 11:29:572016-09-12 15:04:08«Πώς Να Καταστρέψετε Το Αθλητικό Μέλλον Του Παιδιού Σας Σε Τρία Απλά Βήματα»\nΤεχνολογία μπότας σκι\nΕπειδή κατα καιρους υπάρχουν συζητήσεις πάνω στο τεχνικά μέρη της μποτας και τις τεχνολογίες που χρησιμοποιούνται, βρήκα ενα καλο αρθράκι στο τευχος Νοεμβρη ski and snowboard και με λιγες ακόμα προσθήκες εχουμε ενα καλό αρθρο πιστεύω το οποιο μπορουμε να εμπλουτήσουμε ή να διορθώσουμε. Παρακαλω οποιαδήποτε παρατήρηση ειναι καλοδεχούμενη.\nΤεχνολογία μποτας – ορολογία και επεξηγήσεις\n1. bi- injection or multi – injection ( διπλής ή πολλαπλής επίστρωσης )\nΟι κατασκευαστές χρησιμοποιούν διάφορες τεχνικές για να κατασκευάσουν τον εξωτερικό περίβλημα της μποτας έτσι ώστε να είναι μαλακότερο, λεπτότερο ή μεταβλητό σε συγκεκριμένα σημεία (πχ. Spaceframe salomon) . Αυτές οι τεχνικές μπορουν να βελτιώσουν την ανεση ή τις επιδώσεις ή απλά να κάνουν την μποτα να φοριέται εύκολα (πχ. Σπαστή μπροστινή δέστρα στις Dalbello ) . Γενικά οι τεχνικές αυτές είναι οι ιδιες σε ολους τους κατασκευαστές αλλά η νεότερη τεχνολογική πρόοδος σε κάποιους τομείς, βιομηχανικός σχεδιασμός, εφαρμογή εξωτικών υλικών κτλ. επέτρεψαν πρόσφατα την κατασκευή πιο σκληρών μα και ανετων μποτών στα high end μοντέλα τους (πχ. Η νεα γενιά ορειβατικών μποτών) . Γενικότερα τα σκληρά πλαστικά μέρη χρησιμοποιούνται περισσότερο στην σόλα και στην ράχη της μποτας.\n2. Canting (πλάγια μεταβλητή ρύθμιση)\nΣτραβά ποδια, ποδια ποδοσφαιριστή ή ενωμένα γόνατα? Θα χρειαστείτε να ρυθμίσετε την κλίση της μποτας κατά τον πλάγιο αξονά της. Αυτό σημαίνει ότι θα αναζητήσετε μποτα με ρυθμισή της πλάγιας κλίσης το γνωστό canting. Αυτό θα επιτρέψει έναν καλό bootfitter (ειδικό τεχνίτη για την εφαρμογή της μποτας) να ρυθμίσει την μποτα ετσι ώστε να ταιριάξει στην διαφορετικότητα των ποδιών μας. Η μεταβολη αυτή επιτυγχάνεται με την μεταβολή του πάνω μέρους του εξωτερικου πλαστικου της μποτας μονόπατα (single hinge) ή και προς τις δυο κατευθύνσεις, αριστερά και δεξιά (double hinge) . Κατάλληλα ρυθμισμένες μποτες σημαίνει και αποτελεσματικότερο γώνιασμα των πεδιλων μας.\n3. Customization ( προσαρμοστικότητα και μεταβλητότητα μποτας )\nCostomize μποτα λέμε αυτή που μπορεί να προσαρμοστεί τοσο καλά που να γίνει σαν γάντι για το πόδι μας. Αυτό σημαίνει βασικά ότι η μποτα δινει την δυνατότητα να γινουν αυτές οι επεμβασεις από τους ειδικους. Οι οποίοι με τη σειρα τους θα ανοιξουν το εξωτερικο μποτάκι, θα τρίψουν με γυαλοχαρτα το πλαστικό, θα τοποθετήσουν διαφορα pads ( μαξιλαράκια – προσθήκες ) ή θα ανοιξουν τον εσωτερικό μποτάκι.\n4. Flex (δυνατότητα στρέβλωσης – κάμψης της μπότας )\nΑφορά το κατά ποσο σκληρή ή όχι είναι μια μποτα. Οσο μαλακή είναι τοσο ευκολο είναι να καταφέρεις την κατάλληλη στάση του σκι που θες. Επιθετικός ή βαρύς σκιέρ? Θα χρειαστείς πιο σκληρές μποτες για να παρεις από τα πέδιλα σου το μέγιστο. Γενικά οι πολύ μαλακές μποτες δεν βοηθάνε στο κοντρόλ των πέδιλων, πράγμα που σημαίνει ότι είναι καλό να αποφεύγονται. Το litmus test για μποτες σκι γίνεται όταν λυγίζουμε τα γόνατά μας πανω από τις μπροστινές δέστρες του πέδιλου. Εκεί μπορείτε να δειτε ποση δυνατότητα πρόσθιας καμψης εχει η μποτα σας.\n5. Flex adjuster (ρυθμιστής κάμψης της μποτας )\nΣε κάποιες μποτες υπάρχει ρυθμιστής κάμψης κάτι σαν διακόπτης που μεταβάλει την σκληρότητα ανάλογα για χρήση ανάλογα με τις καταστάσεις της πίστας.\n6. Front entry boots (σπαστές μπότες)\nΕίναι αυτές που ανοίγει ολο το μπροστινο μέρος της μποτας συνήθως στηριγμένο σε 4 κλίπς, δεν εχει απλά μια γλώσσα δηλαδή όπως οι συνηθισμένες. Πολύ μακριά από τις μποτες που συνήθως φοράμε οσον αφορά την στήριξη του ποδιού, απλά είναι ευκολη η εισαγωγή του ποδιού μας. Παλιοτερα κατά τις δεκαετίες του 70 και ήταν πολύ συνηθισμένες στα βουνά αλλά τωρα τις βλέπουμε συνηθως στις παιδικές. Η Dalbelo εχει μια ανάλογη εφαρμογή ακομα και σήμερα.\n7. Heating system (σύστημα θέρμανσης)\nΜερικές μποτες εχουν και καλοριφέρ !!! Ειδικά καλώδια τρέχουν σε ολο το μηκος της μποτας και με κάποια επαναφορτιζόμενη μπαταρία ζεσταίνονται τα θερμαντικά σωματα. Απευθύνονται συνήθως σε ατομα που κρυώνουν πολύ. Ουσιαστικά δεν επηρεάζουν τα τεχνικά χαρακτηριστικά μιας μποτας μονο το battery pack που εχει στην πλάτη συνήθως της μποτας προσθέτει ένα σχετικό βάρος. Τετοιες εφαρμογές εχουν σχεδόν ολες οι εταιρίες αλλά και θερμαντικοί πάτοι μπορουν να τοποθετηθούν μετέπειτα.\n8. Liners (εσωτερικό μποτακι )\nΟι μποτες αρχαρίων εχουν χοντρότερα εσωτερικά μποτάκια για άνεση. Οι μποτες για πιο προχωρημένους εχουν λεπτότερα για περισσοτερη και πιο γρήγορη ανταποκριση των κινήσεων του σκιέρ. Τα θέρμο μποτάκια (Thermofit etc. ) μπορουν να ζεσταθουν και να πάρουν το καλουπι του ποδιου, συνήθως με τη βοήθεια ενός τεχνίτη μποτας. Τα εσωτερικά μποτάκια με έγχυση αφρού ( foam-injected) είναι η πιο ακριβής εφαρμογή που υπάρχει σήμερα, γιατί ο τεχνίτης μπορεί να κάνει τις επιλογές που να βάλει αφρό ή όχι και πώς να τον τοποθετήσει.\n9. Macro and micro adjustment (μεταβλητά κλίπς )\nΤα κλιπς στις μποτες εχουν καποιες ρυθμίσεις. Με τις μάκρο ρυθμίσεις μπορούμε να μετακινήσουμε ολό το κλίπ σε σχέση με την μποτα ενώ οι μίκρο ρυθμίσεις βιδώνουν ή ξεβιδώνουν το κλίπ σε σχεση με το κούμπωμά του. Και οι δυο ρυθμίσεις είναι απαραίτητες για να μπορουμε ανα πάσα στιγμή να μεταβάλουμε τις διαστάσεις της μποτας μας για χάρη της ανεσης και της αμεσης ανταπόκρισης. Πολλές φορές και κατά τη διάρκεια μιας μέρας μπορεί να μεταβάλλουμε τις μίκρο ρυθμίσεις και αυτό γιατί το ποδι μας αλλάζει οσο περνάει η ώρα στο σκι.\n10. Overlap (σχοινάκι)\nΕίναι το μαλακό σχοινακι στην ακρη της γλώσσας που χρησιμοποιείτε για να συγκρατεί την γλώσσα για να βαλουμε ευκολα το ποδι μας μεσα στην μποτα. Προσέξτε μην το κοψετε, γιατι μετά θα καταλάβετε την σημασία του.\n11. Power strap . ( λουράκι μποτας )\nΕίναι το λουράκι που εχουν οι μποτες πάνω από τη γλώσσα που πιάνουν με Velcro ολη την περιφέρεια της γάμπας μας και της κνήμης. Οσο πιο φαρδιά είναι αυτό το λουράκι, τοσο πιο ασφαλές είναι το δεσιμό του… Υπάρχουν και ελαστικά λουράκια (booster) που θεωρούνται ότι βοηθάνε στην εκρηκτικότητας και την πιο αμεση μεταφορά της δύναμης στα πέδιλα.\n12. Real spoiler (οπίσθια σφήνα)\nΣτο πίσω μέρος σε μερικές μποτες υπάρχει ένα πλαστικό σε επαφή με την γάμπα μας το οποίο μπορεί να ρυθμίζεται να ανεβαίνει ψηλότερα ή χαμηλότερα. Ο λογος είναι ότι οσο πιο ψηλά ανεβαίνει η σφήνα τοσο πιο πολύ στηρίζει την γάμπα αλλά και τοποθετεί το πόδι μας για πιο επιθετικό σκι. Σε περίπτωση πολύ φαρδιών γαμπών η σφήνα μπορεί να αφαιρεθεί.\n13. Shell (περικνήμιο)\nΕίναι το εξωτερικό σκληρό κομμάτι της μποτας που ουσιαστικά δένει την κνήμη και εχει και συνήθως δυο κλιπς (buckles) Σε μερικές μποτες αυτό ανοιγει σαν παραθυρο ολοκληρο για να μπει πιο ευκολα το πόδι.\n14. shock absorbing footboards ( αντικραδασμικές προσθήκες)\nΜην τα μπερδεύουμε με τους ελαστικούς πάτους που βαζουμε για ανεση. Οι προσθήκες αυτές υπάρχουν συνήθως από τον κατασκευαστή και είναι ελαστικά ή συνθετικά κομμάτια που μπαίνουν κατω από την φτέρνα και τη μπάλα του ποδιού. Στις freeride μποτες αυτά είναι περισσότερα και χοντρότερα για να απορροφούν κραδασμούς από προσγειώσεις.\n15. ski/ walk mode ( επιλογέας βάδην)\nΣε μερικές μποτες υπάρχει επιλογέας, διακοπτης ή κατι ανάλογο που με ένα πάτημα χαλαρώνει την μποτα για να μπορουμε να περπατάμε πιο ανετα. Το σύστημα αυτό υπάρχει μονο σε μποτες αρχαρίων.\n16. spine ( κόκκαλο)\nΣτο πισω μερος της μποτας υπάρχει μια ενίσχυση σχεδόν σε ολο το μηκος της από ένα σκληρότερο υλικο σε σχέση με το πλαστικό της μποτας. Αυτό βοηθάει στην στρεπτική ακαμψία της μποτας.\nΑκόμη ένα σημαντικό κομμάτι της μποτας είναι η γλώσσα. Παιζει τον ρόλο της περισσότερο για την ευκολη εισαγωγή του ποδιου μας στην μποτα αλλά κρατώντας και τα υπόλοιπα χαρακτηριστικά της. Συνήθως είναι μαλακότερη από το εξωτερικό περίβλημα και με μαλακότερο εσωτερικό από το υπόλοιπο μέρος της μποτας. Εάν ειστε τυχεροι αυτή η γλώσσα μπορεί να είναι και θέρμο και διπλά τυχεροί αν εχουν και αντικραδασμικές προσθήκες.\n18. Walking plates (προστατευτικά βαδίσματος )\nΣτην μυτη και στο πισω μερος του πελματος της μποτας μπορουν να μπουν ειδικά προστατευτικά για να μην καταστρέφονται αυτά τα σημεία με το βαδην σε σκληρά σημεια, στο πατωμα του σαλέ ή στην ασφαλτο κτλ. Σε μερικές μποτές αυτά αντικαθίστανται . Προσοχή είναι πολύ σημαντικό να μην εχουν καμια φθορά αυτά τα σημεία.\n19. Γυναικείες μποτες\nΕχουν χαμηλότερο λαιμο (cuff) και το εσωτερικό μποτάκι εχει διαφορετικό σχήμα για να ταιριάζει στο γυναικείο πόδι (π.χ. λεπτότερη φτέρνα ).\n20. Footbeds (εσωτερικοί πάτοι )\nΕίναι οι πάτοι της κάθε μποτας οπου τα τελευταία χρόνια παρατηρούνται αρκετές εξελιξεις. Οι πατοι πρεπει να υποστηρίζουν το πόδι σωστά και να το τοποθετούν στην φυσική του θέση. Μπορείτε να κάνετε custom made πάτους για περισσοτερη και καλύτερη εφαρμογή. Οι μαρκες που παιζουν στην αγορα είναι η superfeet και conform’able που βγάζουν καλούς πάτους.\n21. Last ( ανοιγμα )\nΕίναι το μεταλλικό επίστρωμα γυρω από το οποίο οι διαμορφώνεται το εξωτερικό πλαστικό της μποτας. Οσο πιο στενό είναι το άνοιγμά του στο πέλμα τόσο πιο ανταποκρινόμενη είναι η μποτα στις ενοτλές μας. Οι μποτες με ανοιγμα 105 χιλ. είναι χαλαρές, με 100 χιλ είναι ενδιάμεσες και κατω από 99 χιλ είναι αγωνιστικου επιπέδου. Βεβαίως η εφαρμογή της μποτας δεν είναι μονο το ανοιγμα στο πέλμα αλλά και στην φτέρνα, στο υψος του καλουπιού του πέλματος αλλά και το παχος του εσωτερικου παπουτσιού.\n22. Offset (τοποθέτηση)\nΚατά περίπτωση οι μποτες δεν βάζουν το κέντρο του ποδιού μας στο κατά μήκος κέντρο του σκι αλλά λιγο προς τα μέσα. Δηλαδή προσπαθουν οι κατασκευαστές να κατασκευάσουν την μποτα ετσι ώστε να είναι περισσοτερο μέσα από τα πεδιλα, παρά προς τα έξω. Ο λογος είναι ότι σε περιπτώσεις ακραιου πλαγιάσματος (καρβινγκ) να μην βρίσκει η μποτα στο χιόνι.\n23. Recco (ρέκο)\nΕίναι ενας ανακλαστήρας συχνοτήτων που μπαίνει σε μερικές μποτες και που συνεργάζεται με έναν πομπο για τυχών εξαφάνιση ή θαψιμο σε χιονοστιβάδα του σκιέρ. Με αυτό το εξάρτημα βοηθάμε τα συνεργεία διάσωσης να ανακαλύψουν τους παθόντες. Μπορουμε να προμηθευτουμε αυτό τον ανακλαστήρα και να τον τοποθετήσουμε μονοι μας.\n24. Rotation (πρόβλεψη ανεσης)\nΌταν καθόμαστε στο καρεκλάκι παρατηρούμε ότι τα πεδιλά μας δημιουργούνε ένα V. Αυτό το V είναι η φυσική στάση των ποδιών μας. Οι μποτες που εχουν αυτή τη «προβλεψη άνεσης» διατηρούν την V στάση των ποδιών μας όταν εχουμε παράλληλα τα σκι μας μειώνοντας την πίεση που δέχονται τα γόνατά μας. Υπάρχουν επίσης αποδείξεις ότι αυτή η στάση βοηθάει την μείωση του A-framing ( τα γονατα λυγίζουν προς τα μέσα) για κάποιους σωματότυπους. Η fischer εδώ και μερικά χρόνια εχει εισάγει το v position στις μποτες της και τα τελευταία χρόνια ακουλουθούν κι αλλοι κατασκευαστές, Η αληθεια είναι ότι χρειάζεται ενας μικρός χρόνος προσαρμογής όταν περνάς σε μποτες με πρόβλεψη ανεσης.\n25. Toe-box (δαχτυλα)\nΣτο σημείο που το εσωτερικό μποτάκι προστατευει τα δάχτυλα υπάρχουν πιο μαλακά και ζεστά υλικά. Συνήθως οι κάλες μποτες εκεί εχουν neoprene ή καποια αναλογο υλικό που να είναι ζεστό, προστατευτικό, υγιεινό και να βοηθάει στην καλη εφαρμογή.\nΑπό το ski & snowboard Νοεμβρίου.\nhttps://www.snowclub.gr/site/wp-content/uploads/2016/09/ski_boots.jpg 600 570 stxsite https://www.snowclub.gr/site/wp-content/uploads/2016/08/sclogooriginal1000x372px-transparent-300x112.png stxsite2016-09-12 11:21:192016-09-12 16:09:01Τεχνολογία μπότας σκι\nΠΩΣ ΝΑ ΜΗΝ ΚΑΡΥΔΩΣΕΤΕ ΤΗΝ ΑΡΧΑΡΙΑ ΓΚΟΜΕΝΑ ΣΑΣ!\nΚαταχωρήθηκε 31 / 12 / 2004 – 14:02\nOriginal Story By MIK (copyright ®)\nΣημειώνουμε σε ένα ημερολόγιο τις ημέρες που δεν περίεργη η υγεία της. Μαυρίζουμε τρεις μέρες πριν και τρεις μέρες μετά. Σημειώνουμε γιορτές γενέθλια γάμους βαφτίσια ότι άλλο υπάρχει που είναι πιθανό να της δημιουργεί δέσμευση.\nΕπιτέλους!!! 15 Ιανουαρίου 2793 βρήκατε τη μέρα που μπορεί να έρθει για σκι. Πολλά συγχαρητήρια\nΗ δεύτερη και απολύτως σημαντική κίνηση είναι να βρείτε τη κολλητή της και να τη πείσετε να έρθει μαζί. Αν δεν έρθει ψάχνετε για την επόμενη ημερομηνία 8 Φεβρουαρίου 4563.\nΚίνηση ματ είναι η αγορά ως δώρο Χριστουγέννων μπουφάν χρώματος κραγμένου απαραίτητα από αυτά που βλέπετε και λέτε τι φοράει το ψώνιο. Δεν θα αντισταθεί να το βάλει με τίποτα. Επίσης αν έχει τέτοιο μπουφάν μπορείτε να τη βγάλετε φτηνά με αυτά που βάζουν στα αυτάκια. Καμία γυναίκα δε αντέχει να μη τα φορέσει στο βουνό και είναι ικανή να πάει για σκι μόνο και μόνο για να νιώσει ότι τη κοιτάνε. Θα τα βάλει ακόμα και αν πάτε Μάη με 30 βαθμούς στο βουνό.\nΈφτασε η προηγούμενη μέρα. Μπορείτε βεβαίως να ξεχάσετε το σεξ για πέντε μέρες πριν και δέκα μετά αλλά τι να κάνουμε το σκι θέλει θυσίες. Θα σκεφτεί ότι θα είναι κουρασμένη και δε θα μπορεί να κοιμηθεί ότι θα κρυώσει στο βουνό και καλό θα ναι να μην έχει κάνει σεξ για ένα μήνα και άλλα πολλά. Τέλος πάντως με το σύνδρομο της στέρησης να σας κυνηγά μπορείτε να σχεδιάσετε την αναχώρηση. Φροντίστε να έχετε πέντε ώρες ελεύθερες το προηγούμενο απόγεμα για συμβουλές ντυσίματος τις οποίες ούτως η άλλως θα αγνοήσει αλλά εσείς πρέπει να δώσετε γιατί αλλιώς θα πανικοβληθεί.\nΕξηγήστε της ότι ο κόσμος στο χιονοδρομικό δεν υποφέρει από κρυοπαγήματα και να μην πάρει 17 ρούχα για πάνω και 44 για κάτω. Επίσης εξηγήστε ότι δεν πειράζει αν δεν πάει το γαλάζιο με το ικρουά και δεν είναι ανάγκη να τρέχετε να αλλάξετε το καινούργιο μπουφάν Παρασκευή απόγεμα επειδή δεν ταιριάζει με τα γυαλιά ηλίου. Κανονίζετε με τη φίλη της να είναι ασορτί δυο βδομάδες πριν και εν ανάγκη πάτε να πάρετε καινούργιο μπουφάν στην φίλη της. Το να αναφέρετε ότι με τους φίλους σας φοράτε διαφορετικά χρώματα ρούχα είναι περιττό θα το αγνοήσει.\nΡαντεβού θα δώσετε μια ώρα νωρίτερα από την ώρα που φεύγετε συνήθως και ποτέ μα ποτέ δε θα πάτε να τη πάρετε. Πανικοβάλετέ τη απειλώντας με ατελείωτες ουρές και πάρα πολύ περπάτημα αν αργήσετε να φτάσετε. Η απειλή του πάρκιγκ πάντα πιάνει ειδικά αν εξηγήσετε ότι τα σκι ζυγίζουν 40 κιλά. Μην αναφέρετε τίποτα για μπότες αφήστε να νομίζει ότι θα φοράει τα παπούτσια της γιατί θα τρέχετε για μπότες χρώματος φούξια Παρασκευή απόγεμα.\nΈφτασε το πρωί και εσείς ρυθμίζετε το ξυπνητήρι ακριβώς την ώρα που έχετε ραντεβού αυτή θα οδηγεί και θα της είναι αδύνατoν να σας πάρει καθώς θα έχει αργήσει να πάρει τη φίλη της που θα αργήσει να κατέβει. Ξυπνάτε και λέτε που είσαι αγάπη μου σε περιμένω καλά μωρό μου δε πειράζει. Με την ησυχία σας ετοιμάζεστε και περίπου την ώρα που φεύγετε πάντα φτάνει ζητώντας συγνώμη.\nΣτη διαδρομή εξηγείτε ότι δε μιλάνε στον οδηγό καθώς και το ότι τα 15 τσιγάρα βοηθάνε στη συγκέντρωση. Σταματάτε να φιλήσετε κάτι κουτάβια που είδε στο δρόμο ενώ αγνοεί συστηματικά τις πανέμορφες κορφές του Έβερεστ του Παρνασσού κλπ που της δείχνετε για αυτό μην ασχοληθείτε καν να πείτε εκεί μωρό μου είναι το τάδε βουνό. Καμιά ταβέρνα δείξτε και τέλος. Μακριά από μαγαζιά πατήστε γκάζι. Στην ερώτηση που είναι τα χιόνια απαντήστε σκάσε. Χαμηλώνετε το φωτισμό του ταμπλό για να μη βλέπει τα 150 στο κοντέρ ακόμα κι αν είστε στην autostrada θα φάτε σίγουρο χέσιμο.\nΦτάσαμε. Εάν έχετε φτάσει μετά τις 9 μπορείτε να κάνετε μεταβολή για πίσω δεν υπάρχει περίπτωση να μη χωρίσετε. Αν όχι πηγαίνετε για κάρτες αφού έχετε ντυθεί πλήρως μέχρι αυτή και η φίλη της να αποφασίσουν να ντυθούν να βαφτούν και να βγουν στο κρύο. Στη δήλωση έχει πολύ κρύο δε πάω πουθενά απαντάτε οκ πάω για σκι θα γυρίσω στις 4. Πιάνει. Βοηθάτε και αυτή και τη φίλη της να νοικιάσουν μπότες και με δηλώσεις του τύπου εντάξει σου είναι σπρώξε γαμώτο και ναι αγάπη δεν ΄χει πιο ελαφριές παίρνετε τρία ζευγάρια σκι στη πλάτη ενώ αυτές παίρνουν τρία μπατόν η κάθε μια. Προσοχή. Το να δείχνετε παιδάκια λέγοντας καλά το παιδάκι πως τα κουβαλάει της ενισχύει τη πεποίθηση ότι δε θα τα κουβαλήσει ποτέ μόνη της και μπορείτε να φάτε μπατόν τρία τον αριθμό στο κεφάλι.\nΑνεβήκατε στο χιονοδρομικό. Με τρία ζευγάρια σκι στη πλάτη πάτε και τα αφήνετε στη σχολή σκι, Καλημερίζετε τους δασκάλους έναν προς έναν και μιλάτε. Διαλέγετε αυτόν με τη πιο βλάχικη προφορά. Οι γυναίκες πάντα θα κάνουνε φιγούρα στις φίλες τους και θα βγούνε στην Αθήνα με το δάσκαλο σκι. Η μόνη σας ελπίδα να γλιτώσετε το κέρατο είναι να μιλάει βλάχικα. Καμία γυναίκα δεν αντέχει οι φίλες τις να γνωρίσουν κάποιον με βλάχικη προφορά. Και χάλιας να είναι αν μιλάει σωστά ελληνικά είναι δάσκαλος σκι τελείωσε πρέπει να πει στις φίλες της πάω για καφέ με το δάσκαλο σκι.\nΕάν δεν την αφήσετε για μάθημα επίσης καλύτερα να γυρίσετε πίσω στην Αθήνα. Την αφήσατε λοιπόν. Διαβεβαιώνετε ότι θα γυρίσετε σε μια ώρα κλείνετε το κινητό και απολαμβάνετε τρεις ώρες σκι. Όταν είστε κοντά στο χώρο αρχαρίων κάνετε γιγαντιαίο σλάλομ μη σας δει αλλά παράλληλα κοιτάτε βασικά αν ζει και κατά δεύτερων να δείτε πως τα πάει μήπως αξίζει να σπάσετε κάνα πόδι να γλιτώσετε το χέσιμο αν δεν τα πάει καλά.\nΈνταξη καλά τα πήγε γλιτώσατε το ποδαράκι σας. Εξηγώντας ότι δεν πιάνει το κινητό στις πίστες πίσω από κει (που κάποια στιγμή μέχρι να μάθει γίνουν που θα πάει) πάτε για καφέ. Θα έχει πάει μόνη της σίγουρα. Θα βρει το δρόμο. Μη πάρετε καφέ θα σας πει τι καλά που τα πήγε και θα συνεχίσει μα μιλάει με τη φίλη της οπότε ζητάτε άδεια για καμία ωρίτσα σκι ακόμα. Όταν μαζευτούν ουρές στα λιφτ ξαναγυρνάτε και λέτε αγάπη μου σταματάω το σκι για να σε βοηθήσω και καθώς το εκτιμάει πάτε ξανά στις πίστες αρχαρίων.\nΜη κάνετε τσιγάρο για τις επόμενες δυο ώρες θα χρησιμέψετε σα λιφτ. Μη χαλάτε το σάλιο σας να δίνετε οδηγίες στη γκόμενα σας μόνο στη φίλη της είναι βέβαιο ότι θα τις αγνοήσει. Ο Φρόιντ ακόμα ψάχνει γιατί η κοπέλες ποτέ δεν ακούν τις οδηγίες σκι του γκόμενου τους. Δε θα το λύσετε στα δυο χιλιάδες μέτρα οπότε μπορείτε να εξηγείτε στη φίλη της πώς να στρίβει κλπ αλλά και πώς να εξηγήσει αυτή με τη σειρά της στη κοπέλα σας πώς να στρίβει. Είναι διπλή δουλεία αλλά θα σας γλιτώσει από πολύ κόπο. Για να χρησιμέψετε κάπου μπορείτε να κάνετε το λιφτ γιατί μέχρι να ανέβουν να βγάλουν σκι σωθήκαμε. Βγάζουμε τα σκι καρφώνουμε τις μπότες και σπρώχνουμε. Εντάξει παιδιά είπαμε προκείμενο να …… έχουν κάνει πολύ χειρότερα. Θα το εκτιμήσουν και έχει και πλάκα (για αυτές)\nΠροσοχή. Βιντεοσκοπείτε και φωτογραφίζετε με προσοχή και δηλώνοντας πάντα το πόσο όμορφη είναι. Εάν το ξεχάσετε θα ξανάπατε για τρεις κολοφωτογραφίες 400 χιλιόμετρα και εάν δε δηλώσετε πόσο όμορφη είναι θα ξανάπατε για τρεις φωτογραφίες και με καινούργιο λίγο πιο ανοιχτό μπουφάν 400 χιλιόμετρα και 300 ευρώ φτωχότερος.\nΤο καλό είναι ΄ότι θα κουραστούνε γρήγορα και εσείς πάτε για την τελευταία ώρα (τρίωρο ) σκι μόλις πάρετε πρέφα ΄ότι οι ουρές έχουν μειωθεί.\nΈφτασε η ώρα της αναχώρησης. Παίρνετε τρία ζευγάρια σκι στη πλάτη μέχρι το αυγό και τις βάζετε σίγουρα και προσεχτικά στο αυγό γιατί ποτέ δε ξέρεις πότε θα κατέβει ο πρώτος άνθρωπος κρεμασμένος από αυγό στην Ελλάδα.\nΓρήγορα ξενοικιάζουνε σκι και γρήγορα τρέχετε στο ιατρείο για να γλιτώσετε τα 500 ευρώ που θα δει σε είδη άχρηστα για τον σύγχρονο σκιέρ στο μαγαζί. Η φράση αγάπη μου τι να τα κάνεις τα ροζ γάντια το φούξια σκουφί και τις 6 αντηλιακές θα είναι σα να μη την είπατε. Επίσης μακριά από τα γυναικεία πέδιλα της ROSSGNOLL τα ξεχωρίζουν από χιλιόμετρα.\nΕυτυχισμένος παίρνετε το δρόμο του γυρισμού διαβεβαιώνοντας ότι μια μέρα θα πηγαίνουν σαν εσάς και ότι τη δεύτερη φορά θα τις ανεβάστε στις πίστες και ότι οι πίστες δεν είναι απότομες και ότι δεν θα πονάει τόσο τη δεύτερη φορά και ότι είναι πιο όμορφη από εκείνη με το ροζ μπουφάν και ότι ο κώλος της φαινόταν ωραίος και διάφορα άλλα με έμφαση στα δώρα που θα πάρετε.\nΠροσοχή. Μακριά από την Αράχοβα αλλιώς μεγάλο πιστωτικό όριο στη τράπεζα!!!!!! Στην ερώτηση τι είναι εδώ βάλτε μουσική δυνατά.\nΤις ταΐζεται σουβλάκια στη Λιβαδειά όχι για κάνα άλλο λόγο αλλά γιατί έχει φοβερό τζατζίκι και οι γυναίκες όταν είναι κουρασμένες εκτιμούν το καλό τζατζίκι.\nΣεξ θα κάνετε σε μια βδομάδα αλλά κουράγιο\nhttps://www.snowclub.gr/site/wp-content/uploads/2016/05/Arxaria-Gkomena.gif 675 900 stxsite https://www.snowclub.gr/site/wp-content/uploads/2016/08/sclogooriginal1000x372px-transparent-300x112.png stxsite2016-09-12 11:14:152016-09-12 11:14:15ΠΩΣ ΝΑ ΜΗΝ ΚΑΡΥΔΩΣΕΤΕ ΤΗΝ ΑΡΧΑΡΙΑ ΓΚΟΜΕΝΑ ΣΑΣ!


Ενεργοί πολίτες Δ.Ε.Αρναίας: Κεντρική ομιλία στο Λευκό Πύργο. Του Χαράλαμπου Λαζαρίδη\nΚεντρική ομιλία στο Λευκό Πύργο. Του Χαράλαμπου Λαζαρίδη\nΜετά τη Μεγαλειώδη Πορεία Διαμαρτυρίας ενάντια στα Μεταλλεία Χρυσού\nΧαράλαμπος Ν. Λαζαρίδης,\nΚαθηγητής Γεωπονικής Σχολής Α.Π.Θ.\nΦίλες και φίλοι, ενεργοί πολίτες της Χαλκιδικής, της Θεσσαλονίκης, της Β. Ελλάδας,\nΕκ μέρους των συντονιστικών επιτροπών και όλων των φορέων που συν-διοργάνωσαν τη σημερινή μεγαλειώδη πορεία διαμαρτυρίας, ένα μεγάλο ευχαριστώ για την ενεργό συμμετοχή σας. Ένα μεγάλο ευχαριστώ ιδιαίτερα στους νέους μας για τη δυναμική τους παρουσία και την αποφασιστικότητά τους να υπερασπιστούν μέχρι τέλους το δίκιο του αγώνα μας.\nΌλοι μαζί οφείλουμε να στείλουμε κάποια σημαντικά μηνύματα προς όλες τις κατευθύνσεις:\nΣτους πολιτικούς υπεύθυνους του σκανδάλου των μεταλλείων χρυσού δηλώνουμε ότι κάνανε μεγάλο λάθος όταν σχεδίασαν την καταστροφή της Χαλκιδικής, του Κιλκίς, της Ροδόπης, του Έβρου και την βάπτισαν «ανάπτυξη»\nΚάνανε τραγικό λάθος όταν διέγραψαν την ιστορία και τον πολιτισμό της ΒΑ Χαλκιδικής και αποφάσισαν να την χαρακτηρίσουν «μεταλλευτική περιοχή», επιτρέποντας έντονα ρυπογόνες δραστηριότητες (ανοιχτή εξόρυξη, εγκαταστάσεις εμπλουτισμού, τέλματα δηλητηριασμένων αποβλήτων), δίπλα στη γενέτειρα του Αριστοτέλη, μπροστά στην πύλη εισόδου στο Άγιον Όρος, την παγκόσμια κιβωτό της Ορθοδοξίας.\nΚάνανε τεράστιο λάθος όταν αγνόησαν το λαό της Χαλκιδικής και των άλλων περιοχών και του στέρησαν το δικαίωμα ανοιχτής διαβούλευσης και συναπόφασης για την πορεία και το μέλλον του τόπου τους.\nΓιατί κανένας δεν έχει το δικαίωμα να επιβάλει άνωθεν «σχέδια ανάπτυξης» μιας τοπικής κοινωνίας, αφού έτσι παραβιάζονται θεμελιώδη ανθρώπινα δικαιώματα, όπως είναι η δημοκρατία και το δικαίωμα αυτοδιάθεσης των τοπικών κοινωνιών. Κανένας δεν έχει το δικαίωμα να χρησιμοποιεί της δυνάμεις καταστολής (τα ΜΑΤ) ενάντια σε ειρηνικά διαμαρτυρόμενους πολίτες, όταν θέλουν να επισκεφθούν το βουνό τους για να δουν με τα μάτια τους την καταστροφή που γίνεται.\nΠρόδωσαν τον Ελληνικό λαό όταν παραβίασαν το Σύνταγμα και επέτρεψαν την καταστροφή μιας προικισμένης περιοχής, απαλλάσσοντας με νόμο τους επίδοξους χρυσοθήρες από κάθε ευθύνη αποκατάστασης του κατεστραμμένου τοπίου.\nΣτους τοπικούς άρχοντες δηλώνουμε ότι κάνουν τραγικό λάθος να συνοδοιπορούν με τους επίδοξους χρυσοθήρες ενάντια στην τοπική κοινωνία την οποία ορκίστηκαν να υπηρετήσουν. Αν έχουν την παραμικρή αμφιβολία ότι διερράγη η σχέση εμπιστοσύνης με τον λαό της περιοχής, ας τολμήσουν να διεξάγουν δημοψήφισμα. Τότε θα καταλάβουν ότι έχασαν προ πολλού τη στήριξη της τοπικής κοινωνίας και στηρίζονται από μια μικρή μειοψηφία την οποία μόνον εκπροσωπούν. Αν είχαν στοιχειώδη δημοκρατική ευαισθησία, θα έπρεπε άμεσα να παραιτηθούν για να δώσουν τη δυνατότητα εκλογής μιας νέας διοίκησης, που θα αγωνισθεί μαζί με τους πολίτες και τους φορείς του τόπου για την προστασία και τη βιώσιμη ανάπτυξη της περιοχής.\nΣτην «εταιρεία» δηλώνουμε ότι σύντομα θα αποδειχθεί «άνθρακας ο θησαυρός», γιατί Καναδοί όντες (στην πλειοψηφία) δεν γνωρίζουν καλά Ελληνική ιστορία, ούτε φυσικά και πώς αγωνίζεται ο Ελληνικός λαός δίπλα στο δικό του ΟΧΙ.\nΤους απελπισμένους άνεργους της περιοχής καλούμε να αναλογιστούν το τεράστιο, το απαγορευτικό κόστος της θέσης εργασίας που τους υπόσχονται, καθώς η περιβαλλοντική καταστροφή στην οποία θα συμμετέχουν θα οδηγήσει σε απώλεια χιλιάδων υφιστάμενων θέσεων εργασίας στον τουρισμό, τη γεωργία, την κτηνοτροφία, τη μελισσοκομία, την αλιεία, και κάθε άλλη επιχειρηματική δραστηριότητα. Η δική τους θέση δουλειάς θα στείλει στην ανεργία χιλιάδες συμπατριώτες τους! Όταν η πανέμορφη Χαλκιδική μετατραπεί σε να απέραντο ανοιχτό μεταλλείο με διάσπαρτες δεξαμενές και φράγματα δηλητηριασμένων αποβλήτων, τότε θα καταλάβουν ότι κατέστρεψαν το σπίτι τους και πρέπει να βρουν καινούργιο σπίτι, να μετακομίσουν σε άλλη περιοχή. Θα ήταν ενδιαφέρον πράγματι να σκεφτούν και να μας πουν αν θα δεχόταν να εργαστούν με αμοιβή στην κατεδάφιση του σπιτιού τους, γιατί αυτό ουσιαστικά θα κληθούν να κάνουν.\nΣτους πολίτες της Χαλκιδικής, της Θεσσαλονίκης και ολόκληρης της Β. Ελλάδας επισημαίνουμε ότι η καταστροφή της Χαλκιδικής και των άλλων περιοχών με χρυσό δεν αφορά μόνον τις περιοχές αυτές, μας αφορά όλους. Γιατί ακόμα κι αν κλείσουμε τα μάτια στην τοπική καταστροφή, η σκόνη με τα βαρέα μέταλλα και η όξινη βροχή δεν έχουν σύνορα. Θα ταξιδέψουν με τον άνεμο και θα πέσουν χωρίς διάκριση «επί δικαίους και αδίκους». Η Σαχάρα απέχει από τη Θεσσαλονίκη 1.100 χλμ, ενώ η Χαλκιδική απέχει 60 χλμ και το Κιλκίς 40 χλμ. «Θεσσαλονίκη ξύπνα, στη σκόνη θα πνιγείς, από τα μεταλλεία Κιλκίς – Χαλκιδικής». Η μεταλλουργεία χρυσού απειλεί να μετατρέψει τη Β. Ελλάδα σε χαβούζα των Βαλκανίων. Αν δεν το καταλάβουμε και δεν παλέψουμε για τα δικαιώματά μας, με πρώτο και καλύτερο το δικαίωμα στη βιώσιμη ανάπτυξη μέσα σε ένα υγιές και αειφόρο περιβάλλον, τότε θα είμαστε άξιοι της τραγικής μας μοίρας. Είναι καιρός να αλλάξουμε ριζικά τρόπο σκέψης και δράσης, να σταματήσουμε να είμαστε αδιάφοροι ιδιώτες για να γίνουμε επιτέλους ενεργοί πολίτες, που έχουν άποψη να καταθέσουν και ρόλο να παίξουν στα ζητήματα που τους αφορούν.\nΓιατί τελικά ο κόσμος είμαστε όλοι εμείς. Και ποτέ «δεν θα βγεί ο κόσμος στο δρόμο», αν δεν βγούμε πρώτα εμείς. Γιατί τελικά θα έχουμε αυτό που μας αξίζει και τίποτα περισσότερο. Η δημοκρατία και τα ανθρώπινα δικαιώματα ποτέ δε χαρίστηκαν! Παντού και πάντα κατακτήθηκαν με αγώνες και θυσίες.\nΤα τελευταία χρόνια η χώρα μας ζει μια πρωτοφανή για την ιστορία της κρίση. Μια κρίση λειτουργίας θεσμών και αξιών, που έχει βαθιά τις ρίζες της στην πνευματική απαξίωση των ηγετών της και το σταδιακό εκμαυλισμό πολιτών, ιδιωτών και κρατικών λειτουργών, σε ένα πελατειακό σύστημα διακυβέρνησης.\nΗ Ελληνική κρίση είναι κατ’ εξοχήν κρίση αξιών, είναι καθαρά πνευματική κρίση, αφού αυτοί που ορκίστηκαν να υπηρετήσουν τον Ελληνικό λαό, τον πρόδωσαν, τον εξαπάτησαν, τον οδήγησαν στην οικονομική εξαθλίωση, στην καταρράκωση της αξιοπρέπειάς του, τα αδιέξοδα και την απελπισία. Ξεδιάντροπα μας κοροϊδεύουν λέγοντας ότι αναλαμβάνουν την πολιτική ευθύνη, αλλά αυτό δεν μπορεί να διορθώσει τη δυστυχία που ζούμε ούτε βέβαια να επαναφέρει τις ζωές των απελπισμένων που καθημερινά χάνονται.\nΜέσα σ’ αυτό το βαθιά διεφθαρμένο πολιτικό περιβάλλον διαπράχθηκε ένα τεράστιο, ένα ασύλληπτου μεγέθους, πολιτικό και οικονομικό σκάνδαλο, που ταλανίζει την ιδιαίτερη πατρίδα μας, τη Χαλκιδική, και απειλεί με βιβλική καταστροφή ολόκληρη τη Β. Ελλάδα.\nΜια πολύ σύντομη ιστορική αναδρομή στα γεγονότα.\nΔεκέμβριος 2003: Σκανδαλώδης παραχώρηση τεράστιας κρατικής περιουσίας σε ιδιωτικά συμφέροντα σε τιμή που βρίσκεται τουλάχιστον 200 φορές κάτω από την εκτιμώμενη αξία της. Η σύμβαση αφορά την εξόρυξη μεταλλευμάτων σε μια πανέμορφη ορεινή περιοχή της Β.Α. Χαλκιδικής με έκταση 317.000 στρεμ., όπου περιλαμβάνονται αρχέγονα δάση. Με νόμο η περιοχή χαρακτηρίζεται ως «μεταλλευτική» και απαγορεύεται η ανάπτυξη κάθε άλλης δραστηριότητας, αν παρεμποδίζεται η μεταλλεία!\nΗ παραχώρηση έγινε αυθαίρετα και επιλεκτικά, χωρίς ανοικτό πλειοδοτικό διαγωνισμό που θα διασφάλιζε τα συμφέροντα της χώρας μας, χωρίς δικαιώματα συμμετοχής του κράτους στα κέρδη της εξόρυξης, χωρίς υποχρεώσεις ή δεσμεύσεις της εταιρείας να αποκαταστήσει τις όποιες αρνητικές επιπτώσεις προκύψουν στο περιβάλλον. Σε άλλες χώρες, όπως η Ρουμανία, το κράτος εξασφάλισε ένα αξιοπρεπές μέρισμα 20% στον εξορυσσόμενο χρυσό. Εμείς τους τα χαρίζουμε.\nΕνώ η αγοράστρια εταιρεία εξαγόρασε την κρατική περιουσία με μόλις 11 εκ. Ευρώ – 1400 φορές κάτω από την εκτιμώμενη αξία των μετάλλων που σκοπεύει να εξορύξει – η σημερινή χρηματιστηριακή αξία της εταιρείας βρίσκεται στα 2,3 δισ. Ευρώ, με εκτιμώμενη αξία μετάλλων 15,5 δισ. Ευρώ.\nΗ Ευρωπαϊκή Επιτροπή διαπίστωσε ότι το τίμημα είναι εξαιρετικά χαμηλό και κάλεσε την Εταιρεία να πληρώσει πρόστιμο 15,34 εκ. Ευρώ στο Ελληνικό δημόσιο. Το καταπληκτικό και πρωτάκουστο: αντί να προσφύγει η Εταιρεία για άρση του προστίμου, προσέφυγε η ίδια η κυβέρνηση εναντίον της απόφασης αυτής. Τόσος πόνος για την Εταιρεία ή τόσο πολύ μας περίσσευαν τα 15,5 εκατ. Ευρώ;!\nΜερικά χρόνια μετά, οι Ελληνικές κυβερνήσεις υπογράφουν αλλεπάλληλα μνημόνια οικονομικής υποδούλωσης του Ελληνικού λαού στους Ευρωπαίους «συνεταίρους». Από τη μια δωρίζουν εθνικό πλούτο δισ. Ευρώ και από την άλλη κόβουν οριζόντια μισθούς και συντάξεις, οδηγώντας τον Ελληνικό λαό στην απόλυτη εξαθλίωση και την απόγνωση.Αυτά που παλιότερα γινόταν σε τρίτες χώρες με δικτατορικά καθεστώτα, σήμερα συμβαίνουν στη χώρα μας, τη χώρα που γέννησε τη δημοκρατία και τον πολιτισμό.\nΜακάρι όμως να μέναμε στο πολιτικό και οικονομικό σκάνδαλο με τις όποιες συνέπειες για τον τόπο και το λαό μας. Τώρα που προχωρά η υλοποίηση των σχεδίων τους έρχονται τα χειρότερα.\nΗ περιοχή μας, προικισμένη με σπάνιες φυσικές ομορφιές, πλούσια ιστορία και πολιτισμική κληρονομιά, δεκαετίες εγκαταλελειμμένη χωρίς καμία προσπάθεια βιώσιμης ανάπτυξης (τυχαίο; γιατί άραγε;), βιώνει τη σκληρή πραγματικότητα μιας αυξανόμενης ανεργίας που πλήττει με ιδιαίτερη σφοδρότητα τους νέους μας. Θαυμάσια ευκαιρία για την «εταιρεία» και τους προστάτες της να υλοποιήσουν τα σατανικά σχέδιά τους. Υπόσχονται «ΑΝΑΠΤΥΞΗ» της περιοχής με χιλιάδες άμεσες και έμμεσες θέσεις εργασίας. Προσλαμβάνουν απελπισμένους άνεργους κατοίκους της περιοχής και, αφού τους κάνουν «γενίτσαρους», τους ρίχνουν ενάντια στην τοπική κοινωνία, προκαλώντας σοβαρό ρήγμα στον κοινωνικό ιστό.\nΤους έβαλαν να καταστρέψουν ένα πανέμορφο δάσος, τροφό και πάροχο πλείστων όσων αγαθών, για να μπορέσουν αύριο να το ξεκοιλιάσουν με τόνους εκρηκτικά, να αλέσουν εκατ. τόνους πολύτιμου εδάφους, που θα το επεξεργαστούν με θανατηφόρα κυανιούχα για να παραλάβουν λιγότερο από 1 γρ. χρυσού ανά τόνο εδάφους(υπολογίστε τα εκατομμύρια τόνους εδάφους για παραλαβή των προσδοκώμενων τόνων χρυσού). Η σκόνη με τα βαρέα μέταλλα θα καλύψει όλη την περιοχή, δένδρα, καλλιέργειες, ζώα, ανθρώπους, σπίτια, νερά και όταν φυσάνε δυνατοί άνεμοι θα μεταφέρεται σε μεγάλες αποστάσεις, σε ολόκληρη τη Χαλκιδική και τις γύρω πόλεις, με πρώτη και καλύτερη την πόλη της Θεσσαλονίκης.\nΜιλώντας για νερά, οφείλουμε να επισημάνουμε το τεράστιο πρόβλημα της αναμενόμενης λειψυδρίας, διότι: Για να στεγνώσει το έδαφος και να αλεσθεί, πρέπει οπωσδήποτε να στραγγιστεί. Άρα μετά το ξεκοίλιασμα του βουνού, οι εργάτες – κάτοικοι των γύρω χωριών θα αναλάβουν να ανοίξουν βαθιά πηγάδια (κάτω από την επιφάνεια της θάλασσας) γύρω από τον κρατήρα και να πετάξουν στη θάλασσα όλο το απόθεμα νερού του Κάκαβου και της οροσειράς, να πετάξουν δηλαδή το νερό τους και να πίνουν εμφιαλωμένο, αφού ό,τι νερό μείνει θα μολυνθεί από τα κυανιούχα, τα βαρέα μέταλλα και το βιτριόλι, άρα θα είναι ακατάλληλο για οποιαδήποτε χρήση, ακόμα και για πλύσιμο.\nΚαι μετά; Δυστυχώς δεν υπάρχει μετά, αφού ο τόπος θα έχει καταστραφεί ολοκληρωτικά και δεν θα μπορεί να φιλοξενήσει καμία μορφή ανθρώπινης δραστηριότητας. Κάθε άλλη δραστηριότητα αναγκαστικά θα σταματήσει, άρα οι υποσχόμενες θέσεις εργασίας δεν θα είναι πρόσθετες (νέες) θέσεις εργασίας, αλλά θα είναι προσωρινές θέσεις εκτέλεσης ενός καταστροφικού έργου σε βάρος της περιοχής, που θα ακυρώσουν σταδιακά αλλά σίγουραχιλιάδες υφιστάμενες θέσεις εργασίας. Η περιοχή μετά από 10 χρόνια θα μοιάζει με μια νέα Χιροσίμα, και δεν θα έχει καμία δυνατότητα ανάκαμψης. Και οι κάτοικοι, όσοι θα έχουν μείνει, αναγκαστικά θα πρέπει να μετακομίσουν. Μιλάμε για «αναλώσιμο περιβάλλον», για αναλώσιμους τόπους διαβίωσης και για «αναλώσιμους ανθρώπους», αφού οι επιπτώσεις υγείας ειδικά στους εργαζόμενους αλλά και στους κατοίκους της ευρύτερης περιοχής θα είναι δραματικές.Αν αυτό δεν είναι τρέλα, τι μπορεί να είναι;\nΣε πρόσφατη συνέντευξή του (5.11.12) ο παγκοσμίου φήμης σκηνοθέτης Κώστας Γαβράς είπε: «.θα αλλάξουν όλα, θα αλλάξουν ακόμα και οι άνθρωποι.». Με τα δικά του λόγια: “…γιατί νομίζω ότι θα είναι μεγάλη η καταστροφή. ‘Οχι μόνο το πεδίο θα αλλάξει, και η θάλασσα θα αλλάξει, θα γίνει καταστροφή τέλεια. Και οι άνθρωποι θα αλλάξουν. Το χειρότερο που μπορεί να γίνει για λίγο χρυσό. Και επιπλέον ο χρυσός και τα λεφτά δεν θα πάνε στην Ελλάδα…» (http://thessalonikimesaapoeikones.blogspot.gr/)\nΑξίζει να σημειωθεί ότι το σχέδιο της προδοσίας του Ελληνικού λαού, εξασφάλισε ακόμα και την αθώωση της Εταιρείας για την επερχόμενη, αδιαμφισβήτητη καταστροφή.\nΣτο νόμο 3220/2004 (ΦΕΚ15Α/28.1.2004) με τον οποίο κυρώθηκε η Σύμβαση Μεταβίβασης αναφέρεται ρητά (σελ. 349) ότι:\n«η αγοράστρια δεν έχει υποχρέωση και ευθύνη για την προστασία του φυσικού και πολιτιστικού περιβάλλοντος εν γένει ή απορρέουσα από τον Μεταλλευτικό Κώδικα, τον Κ.Μ.Λ.Ε., την Κ.Υ.Α. περιβαλλοντικών όρων, τις εγκρίσεις τεχνικών μελετών και τις λοιπές εν γένει διοικητικές πράξεις, εγκρίσεις ή άδειες μετά από την αναστροφή της πώλησης σύμφωνα με το άθρο 4 της παρούσης»\nΑν είναι δυνατόν! Να θεσμοθετεί το κράτος την άδεια καταστροφής του περιβάλλοντος, αντί να θεσμοθετεί αυστηρά την προστασία του, όπως ρητά ορίζει το Σύνταγμα.\nΦίλες και φίλοι, αγαπητοί συμπατριώτες,\nΖούμε σε μια εποχή πολιτικού πρωτογονισμού!..\nΑντί οι τοπικοί άρχοντες να μοχθούν για την ευημερία της περιοχής τους μέσα από τη βιώσιμη ανάπτυξη και την επίλυση των προβλημάτων της τοπικής κοινωνίας, συνεργούν στην πλήρη καταστροφή του τόπου τους και γίνονται οι ίδιοι τεράστιο και δυσεπίλυτο πρόβλημα. Άραγε ποιους εκπροσωπούν και ποιους στ’ αλήθεια υπηρετούν;\nΚαι τίθεται εκ των πραγμάτων το ερώτημα:\nΌταν οι φύλακες μας προδίδουν, ποιος θα μας φυλάξει από τους φύλακες;\nΚαι επιπλέον, αν έστω και μια μερίδα της τοπικής κοινωνίας έχει τέτοια σύγχυση προσανατολισμού, ώστε όχι μόνο να επιτρέπει, αλλά να συμμετέχει στην καταστροφή του τόπου της, διερωτάται κανείς:\nΠοιοι είμαστε τελικά και πού πάμε;\nΕίμαστε απόγονοι του Αριστοτέλη που αγωνίζονται για σεβασμό των ανθρωπίνων δικαιωμάτων και των αρχών της βιώσιμης ανάπτυξης; Ή μήπως είμαστε «Ελληνόφωνοι απάτριδες των Νοτίων Βαλκανίων» (κατά Γιανναρά);\nΜήπως μας αντιμετωπίζουν σαν ινδιάνους ιθαγενείς και προσπαθούν να μας ξεγελάσουν με αστραφτερές χάνδρες και καθρεφτάκια για να μας πάρουν το χρυσό; Τώρα βέβαια οι χάνδρες έγιναν «θέσεις εργασίας» και τα καθρεφτάκια «ανταποδοτικά οφέλη». Άλλες εποχές, άλλες αξίες, τα ίδια όμως ήθη!\nΤελικά, όσοι αντιλαμβανόμαστε το μέγεθος της απειλής και της απάτης οφείλουμε να παλέψουμε για το αυτονόητο: για το θεμελιώδες δικαίωμα των τοπικών κοινωνιών να συνεχίσουν να ζουν στον τόπο τους και να αποφασίζουν οι ίδιες για τη στρατηγική βιώσιμης ανάπτυξης της περιοχής τους.\nΣ’ αυτούς που θέλουν να βιάσουν και να καταστρέψουν τη Χαλκιδική μας και σε όλους τους συνεργούς τους, απαντούμε με το δικό μας θέλω για το δικό μας δικαίωμα στη ζωή: Θέλουμε τα δάση μας, τη γη μας, το νερό. Δε θέλουμε τον τάφο μας φτιαγμένο από χρυσό.\nΘα ήθελα να κλείσω με ένα ελπιδοφόρο μήνυμα που αφορά εναλλακτικές μορφές βιώσιμης ανάπτυξης. Δίπλα στις υφιστάμενες θέσεις εργασίας, προβάλουν αξιόλογες δυνατότητες για περισσότερες, πραγματικά νέες θέσεις μέσα από την αξιοποίηση του πλούσιου εδαφοκλιματικού υπόβαθρου της περιοχής. H παραγωγή «καθαρών» φυτικών και ζωϊκών προϊόντων υψηλής ποιότητας, τα τοπικά παραδοσιακά προϊόντα μεταποίησης, δίνουν ασφαλή προοπτική βιώσιμης ανάπτυξης σε ολόκληρη την Ελληνική ύπαιθρο. Όλοι μαζί μπορούμε να αναδείξουμε τις εναλλακτικές δυνατότητες βιώσιμης ανάπτυξης μέσα από ένα Αναπτυξιακό Συνέδριο, όπου θα παρουσιαστούν συγκεκριμένες προτάσεις και επιτυχημένα παραδείγματα αναπτυξιακών παρεμβάσεων τύπου κοινότητας Ανάβρας (Αλμυρού).\nΟ χρυσός της Χαλκιδικής δεν βρίσκεται κρυμμένος στα σπλάχνα της, βρίσκεται και αστράφτει στην επιφάνειά της, αρκεί να έχουμε τα μάτια της λογικής και της επίγνωσης για να τον δούμε. Το περιβάλλον είναι ο Χρυσός και το μέλλον των παιδιών μας. Όλοι μαζί μπορούμε να τα προστατέψουμε από τους προδότες της πατρίδας μας και τους επίδοξους χρυσοθήρες.\nΤο απέδειξαν πριν μερικά χρόνια οι κάτοικοι της Ολυμπιάδας, όταν με τη σθεναρή τους στάση ανάγκασαν την TVX να εγκαταλείψει τα καταστροφικά σχέδιά της και να αποχωρήσει οριστικά από τη Χαλκιδική.\nΤο απέδειξαν οι ενεργοί πολίτες της Ρόδου που μόλις προχθές κατάφεραν να σταματήσουν με απόφαση του ΣτΕ την εγκατάσταση νέας ρυπογόνου μονάδας της ΔΕΗ.\nΣτην απόφαση του ΣτΕ διατυπώνεται η σύσταση, τα αρμόδια όργανα της Πολιτείας «να λαμβάνουν προεχόντως υπόψη τους την τυχόν ύπαρξη ιδιαιτέρου κινδύνου για το φυσικό περιβάλλον από την κατασκευή και λειτουργία συγκεκριμένου έργου ή την ανάπτυξη συγκεκριμένης δραστηριότητας».\nΕλπιδοφόρο μήνυμα για θετική έκβαση της δικής μας προσφυγής στο ΣτΕ, σε μια περίπτωση δυσανάλογα μεγαλύτερης περιβαλλοντικής απειλής από εκείνη της Ρόδου.\nΦίλες και φίλοι συναγωνιστές,\nΟ αγώνας μας είναι αγώνας ιερός και δίκαιος, γιατί παλεύουμε για τα αυτονόητα: για το δικαίωμα στη ζωή και για τα ανθρώπινα δικαιώματα που παραβιάζονται βάναυσα στο βωμό πολιτικών σκοπιμοτήτων και άνομων οικονομικών συμφερόντων.\nΌλοι μαζί μπορούμε και το οφείλουμε στα παιδιά μας, γιατί το περιβάλλον δεν το κληρονομήσαμε από τους παππούδες μας για να το καταστρέψουμε, το δανειστήκαμε από τα εγγόνια μας για να το διαχειριστούμε με σοφία και σύνεση και να τους το παραδώσουμε άθικτο και φυσικό, όπως ακριβώς το παραλάβαμε.\nΟ καθένας από μας οφείλει να ενημερωθεί επαρκώς και να γίνει φορέας ενημέρωσης των συμπολιτών του. Γιατί η άγνοια σκοτώνει και η σιωπή δεν είναι πάντα χρυσός.\nΜε τη χάρη και την ευλογία του Θεού ορκιζόμαστε να αγωνιστούμε σταθερά μέχρι την τελική νίκη.


Δημόσιο | ΡΑΟΥΛΗΣ ΒΑΣΙΛΗΣ\nΥποκρισίας το ανάγνωσμα. Μέρος 1ο\nΗ συζήτηση για τις απολύσεις 15.000 υπαλλήλων στον ευρύτερο δημόσιο και δημόσιο Τομέα, οι αποφάσεις και η συμφωνία της Κυβέρνησης με την Τρόικα και ο τρόπος με τον οποίο αυτές θα υλοποιηθούν έχουν ξεχωριστό ενδιαφέρον.\nΕίναι καλό να θυμηθούμε την πρόσφατη ιστορία για να βγάλουμε και τα κατάλληλα συμπεράσματα.\nΗ συζήτηση άνοιξε μετά το πρώτο μνημόνιο και κορυφώθηκε μετά το δεύτερο.\nΗ στόχευση ήταν αποκλειστικά δημοσιονομική. Υπήρξε η εκτίμηση πως σε μια χώρα που αντιμετωπίζει το φάσμα της χρεωκοπίας, ο «υπερτροφικός» δημόσιος τομέας θα έπρεπε να ματώσει. Έτσι κορυφαία τότε στελέχη της Κυβέρνησης ανέλαβαν το ρόλο του διαμορφωτή της κοινής γνώμης, με δηλώσεις τους και δημόσιες παρεμβάσεις, συκοφαντώντας στο σύνολο τους δημόσιους υπαλλήλους. Πάγκαλος και Λοβέρδος έδωσαν ρεσιτάλ: «Άχρηστοι και ανίκανοι», «1εκ. δημόσιοι υπάλληλοι καταδυναστεύουν 8 εκ. πολίτες», κ.τ.λ.\nΞεχνώντας βέβαια, όπως ξεχνούν και οι σημερινοί κυβερνώντες ότι τα προβλήματα, οι ασθένειες και τα κακώς κείμενα στο Δημόσιο, είναι δικά τους αποτελέσματα. Είναι αποτελέσματα των δικών τους πολιτικών (του συνόλου του πολιτικού προσωπικού της χώρας), των δικών τους νόμων και αποφάσεων, των δικών τους ρουσφετολογικών τακτικών, των δικών τους πελατειακών λογικών.\nΑυτοί που διόρισαν , αυτοί που χρησιμοποίησαν το δημόσιο σαν μέσο χειραγώγησης και συναλλαγής, ανακάλυπταν ξαφνικά το πρόβλημα! Πόση υποκρισία άραγε!\nΟ στόχος ήταν η δημιουργία του κατάλληλου κλίματος ώστε από τη μία να υλοποιηθεί το σχέδιο περικοπών σε μισθούς και συντάξεις, η περικοπή των εφάπαξ και τελικά να οδηγηθούν στην εφεδρεία ( που αποδείχθηκε μία από τις μεγαλύτερες πολιτικές αστοχίες της μεταπολίτευσης) και γιατί όχι, στην άρση της μονιμότητας των δημοσίων υπαλλήλων.\nΈπρεπε να βρεθούν οι ένοχοι για να δικαιολογηθούν το «μαζί τα φάγαμε» και να κατασκευαστούν μαζικά «υπεύθυνοι» της κρίσης!\nΗ πρώτη σοβαρή καταγραφή των δημοσίων υπαλλήλων της χώρας έγινε επί Ραγκούση. Ο αριθμός που προέκυψε δεν δικαιολόγησε τους υπολογισμούς τους, καθώς η αντιστοιχία δεν ήταν αυτή που περίμεναν. Αντίθετα το κλίμα που καλλιεργήθηκε οδηγούσε σε μαζικές αποχωρήσεις με συνταξιοδοτήσεις δημοσίων υπαλλήλων, που δημιουργούσανε τεράστια κενά στην ήδη προβληματική κρατική μηχανή.\nΟι μισθοί μειώθηκαν, περισσότερο από 40% έχασαν με το ενιαίο μισθολόγιο και τις καταργήσεις του 13ου και 14ου μισθού στο Δημόσιο!\n«Ανακαλύφθηκαν» οι οργανισμοί και τα ΝΠΙΔ! Τα δικά τους δηλαδή δημιουργήματα – των πολιτικών – και η προσπάθεια συγχωνεύσεων απέδειξε για άλλη μια φορά τις τεράστιες αδυναμίες του πολιτικού συστήματος αλλά και την ανικανότητα του να κάνει τα αυτονόητα, ακόμη και στις πιο προκλητικές περιπτώσεις:\nΗ περίπτωση της «ΑΓΡΟΓΗ» είναι χαρακτηριστική!\nΑπό τη μία εξαγγέλλονταν το κλείσιμο της και αναδεικνυόταν το παράνομο των προεκλογικών (2009) προσλήψεων και από την άλλη αυτοί που σε μια ημέρα έγιναν υπάλληλοι αορίστου χρόνου, με αποφάσεις του ΔΣ, μετατασσόταν σε υπηρεσίες που οι ίδιοι επέλεγαν (Νοσοκομεία, Αποκεντρωμένες Διοικήσεις, Περιφέρειες κ.τ.λ.). Μιλάμε για τις 100% παράνομες προσλήψεις, έξω και πέρα από ΑΣΕΠ, μιλάμε για τις 100% παράνομες μετατροπές συμβάσεων από συμβάσεις έργου σε αορίστου χρόνου.\nΟ Πάγκαλος κατήγγειλε την ΑΓΡΟΓΗ, ο Πάγκαλος εισηγούταν το νόμο 3895/2010 για την «Κατάργηση και συγχώνευση υπηρεσιών, οργανισμών και φορέων του δημόσιου τομέα», που προέβλεπε ότι :\n«Το προσωπικό με σχέση εργασίας ιδιωτικού δικαίου αορίστου χρόνου και οι δικηγόροι που έχουν προσληφθεί με σχέση έμμισθης εντολής και υπηρετούν, κατά τη δημοσίευση του παρόντος, στις πιο πάνω εταιρείες που λύονται και τίθενται σε εκκαθάριση, με την επιφύλαξη των ρυθμίσεων της υποπερίπτωσης γγ΄ της περίπτωσης β΄ της παρ. 1 του παρόντος άρθρου, μπορούν με αίτησή τους να μεταφέρονται με την ίδια σχέση εργασίας στον Ο.Π.Ε.Κ.Ε.Π.Ε. για τους υπηρετούντες στην ΑΓΡΟΓΗ Α.Ε. ή στο Φορέα Διαχείρισης Λιμνοθάλασσας Μεσολογγίου για τους υπηρετούντες στην ΙΧΘΥ.Κ.Α. Α.Ε. ή σε άλλο φορέα αρμοδιότητας των υπουργείων τα οποία ασκούν εποπτεία στις υπό λύση και εκκαθάριση εταιρείες, ή σε υπηρεσίες των Υπουργείων αυτών ή σε άλλες δημόσιες υπηρεσίες, ανεξάρτητες αρχές, Ν.Π.Δ.Δ. και Ο.Τ.Α. πρώτου και δεύτερου βαθμού, ανάλογα με τις υπηρεσιακές ανάγκες, όπως αυτές προκύπτουν από σχετικά αιτήματα των φορέων» (άρθρο 2 παρ. α)\nΑυτό δεν θα είχε ιδιαίτερη σημασία αν την ίδια στιγμή στο τότε μεσοπρόθεσμο προβλεπόταν για τους εργαζόμενους στον ευρύτερο Δημόσιο Τομέα και ειδικότερα όσων οι οργανισμοί καταργούνται ή συγχωνεύονται: Αξιολόγηση από το ΑΣΕΠ, εργασιακή εφεδρεία και μετά από ένα χρόνο απόλυση!\nΓιατί τα αναφέρω; Γιατί είναι καλό να θυμόμαστε, όταν φτάσουμε στο δια ταύτα, ότι όσοι σήμερα μιλούν για ποιοτική αναβάθμιση του Δημοσίου, προσπαθώντας να χρυσώσουν το χάπι 15.000 ωμών απολύσεων (συγγνώμη απομακρύνσεων), είναι οι ηθικοί αυτουργοί της δημιουργίας ΑΥΤΟΥ του Δημοσίου. Άρα με απλά λόγια δεν μπορούν να εμφανίζονται ως οι «άγγελοι της καθάρσεως»!\nΞεχνιέται επίσης εντέχνως όλο το σκηνικό των μονιμοποιήσεων (διακομματικών παρακαλώ) με τους μετακλητούς υπαλλήλους της Βουλής. Υπήρξαν μάλιστα και αναδρομικές μονιμοποιήσεις με δικαίωμα μετάταξης σε άλλους τομείς του Δημοσίου (με αιχμή το «προνομιούχο», άλλοτε, υπουργείο Οικονομικών κ.ά.) όσων είχαν υπηρετήσει στο παρελθόν, τουλάχιστον για δύο χρόνια, σε Κοινοβουλευτικές Ομάδες ή βουλευτές.\nΑυτό έγινε επί προεδρίας Κακλαμάνη, ενώ την περίοδο που ανέλαβε Πρόεδρος της Βουλής η κυρία Αννα Μπενάκη-Ψαρούδα το φαινόμενο των μονιμοποιήσεων παρακάμφθηκε, καθώς προκρίθηκαν οι απευθείας διορισμοί, για να επανέλθει και μάλιστα με μεγάλη δυναμική επί προεδρίας Σιούφα. Με μια νέα, εξαιρετικά ευνοϊκή ρύθμιση (με αναδρομικό χαρακτήρα) προβλεπόταν ότι όσοι υπηρέτησαν ως μετακλητοί υπάλληλοι στα κόμματα ή στον Πρόεδρο και στους αντιπροέδρους της Βουλής αποκτούσαν δικαίωμα μονιμοποίησης ακόμη και αν η υπηρεσία τους διήρκεσε μία ημέρα. Ήταν μια κίνηση με διακομματικά οφέλη, με τον τότε Πρόεδρο της Βουλής κ. Φ. Πετσάλνικο να επιρρίπτει την ευθύνη… στον εμπνευστή της ρύθμισης, την οποία και κατήργησε καθιερώνοντας τους όρους του ΑΣΕΠ για τις προσλήψεις.\nΗ αδυναμία ελέγχων αλλά και η έλλειψη ουσιαστικού νομικού πλαισίου οδήγησε σε απίστευτες «ακρότητες» και αθλιότητες, στο όνομα πάντοτε του πελατειακού κράτους είτε σε κεντρικό είτε και σε αυτοδιοικητικό επίπεδο: Καθαρίστριες που προσλαμβάνονταν για ένα εξάμηνο γινότανε ξαφνικά διοικητικοί υπάλληλοι, συμβασιούχοι εποχιακοί βρισκόταν σαν υπάλληλοι γραφείου σε Δήμους και Κοινότητες και άλλα πολλά και ανθηρά!\nΣτην περίοδο 2004 – 2009 το ελληνικό δημόσιο ξεχείλωσε εντελώς:\nΔαπανούσε πάνω από 220 εκ. ευρώ το χρόνο για να χρηματοδοτεί τις περίπου 700 νέες δημόσιες υπηρεσίες και τις περίπου 500 επιτροπές που σύστησε η κυβέρνησή του από το 2004 έως τον Ιανουάριο του 2009.\nΗ ΝΔ αύξησε τις πρωτογενείς δαπάνες από 18% σε 20% του ΑΕΠ!\nΥπάρχει όμως μια σημαντική διαφορά και ένα κρίσιμο σημείο:\nΟι εργαζόμενοι στο Δημόσιο, δεν μπορούν να αποδεχτούν ούτε τη λογική των ρουσφετιών ούτε τη λογική των «ημετέρων»! Γιατί δεν είναι δυνατόν να τσουβαλιάζονται μόνο και μόνο για να δημιουργηθούν θύματα από το πουθενά!\nΚλείνω αυτό το πρώτο μέρος με μια απλή απορία για τη συνέχεια:\nΈνας διοικητικός υπάλληλος με 25 χρόνια προϋπηρεσία, που δεν δημιούργησε ποτέ πρόβλημα στην επαφή του με τους πολίτες, που ήταν πάντοτε τυπικός και ουσιαστικός, που τηρούσε το ωράριο του, αλλά δεν μιλά ξένη γλώσσα και δεν έχει μεταπτυχιακό στα μαθηματικά, είναι χειρότερος από έναν πτυχιούχο μιας σχολής πανεπιστημίου, που μιλά 5 γλώσσες και έχει δύο μεταπτυχιακά και ο οποίος θα βρεθεί – πιθανώς – στη θέση του;\nΠως και ποιοι θα αξιολογήσουν προσόντα και θα τα ορίσουν για αντίστοιχες θέσεις;\n«Επίορκοι», κοπανατζήδες, αξιολόγηση και δομές στη συνέχεια…\nΑκόμη και ο πιο χαζός σε αυτή τη χώρα, έχει πειστεί ότι το παιχνίδι σκιών που παίζεται μεταξύ Κυβέρνησης και Τρόικα, έχει μια και μοναδική κατάληξη.\nΑπολύσεις εργαζομένων που απασχολούνται στο Δημόσιο και ευρύτερο Δημόσιο Τομέα.\nΌσες λέξεις και αν χρησιμοποιηθούν , όσες και αν ανακαλυφθούν καμία τους δεν μπορεί να κρύψει πια αυτό που όλοι ξέρανε : Από τους 25.000 υπαλλήλους που θα τεθούν σε διαθεσιμότητα μέχρι το τέλος του 2013, οι 20.000 θα πρέπει να αποχωρήσουν (να απολυθούν δηλαδή ), μέχρι το τέλος του 2014. Όταν και η περίοδος της διαθεσιμότητας θα τελειώσει!\nΜιλάμε με απλά λόγια για 20.000 απολύσεις. Για 20.000 ανθρώπους που θα επιλεχθούν (με ποιον τρόπο κανείς δεν ξέρει) και θα θυσιαστούν στο βωμό των απαιτήσεων της Τρόικα, αλλά και των δεσμεύσεων που η χώρα μας και οι όσοι συμμετέχουν στην Κυβέρνηση της συνυπέγραψαν.\nΟι επίορκοι των οποίων ο αριθμός παίζει ανάλογα με τη χρονική συγκυρία ( από 5000, κατέβηκαν στους 1200 και μετά ξανανέβηκαν στις 2000), είναι η αναγκαία συνθήκη, η αναγκαία καραμέλα, για τη συνέχεια.\nΕίναι χαρακτηριστική η προσπάθεια καλλιέργειας του απαραίτητου κλίματος, με τοποθετήσεις, ερωτήσεις στη Βουλή, παρεμβάσεις κ.τ.λ., διαφόρων στελεχών των δύο τουλάχιστον κομμάτων (ΝΔ και ΠΑΣΟΚ).\nΜιλάνε για μεταρρύθμιση του Δημοσίου, ενώ πάνε σε διαδικασίες αξιολόγησης χωρίς κανένα θεσμικό πλαίσιο, χωρίς καμία αντικειμενική διαδικασία.\nΗ πρώτη «διαθεσιμότητα» έκοψε οριζόντια κάποιες θέσεις με κατάργηση κλάδων και ειδικοτήτων στο σύνολό τους. Η δεύτερη θα προκύψει, πιθανώς με κάποια νέα πράξη νομοθετικού περιεχομένου και αφού θα έχουνε πειστεί ότι άχρηστοι και απατεώνες βρίσκονται στο Δημόσιο, γενικώς και αορίστως!\nΠρώτα οργανογράμματα και καταργήσεις θέσεων, ώστε να μειωθούν οι διαθέσιμες θέσεις για όσους βρεθούν σε διαθεσιμότητα. Στη συνέχεια μαζικές διαθεσιμότητες, προς ικανοποίηση των δανειστών και τέλος στον ένα χρόνο οι οριστικές απολύσεις ( απομακρύνσεις sic)…\nΓια να ικανοποιηθεί και το «κοινό περί δικαίου αίσθημα»: Θα προσληφθούν και 1000 από το ΑΣΕΠ, υποτίθεται σε αντικατάσταση των επιόρκων, αλλά όπως αντιλαμβάνεστε σε σύνολο 25000 αποχωρήσεων θα υπάρξουν 1000 νέοι. Αναλογία: 1:25!\nΟπότε τι καλή η Τρόικα που θέλει να αντικαταστήσει τους επίορκους με νέους και ικανούς ανθρώπους! Οι οποίοι παρεμπιπτόντως θα αμείβονται με το μισθό του νεοεισερχόμενου στο Δημόσιο, δηλαδή : από 711 έως 990 ανάλογα με τα προσόντα, μικτά!\nΥπάρχουν δύο λογικές: Η μία που έχει να κάνει με τη λειτουργία ενός αποτελεσματικού Δημοσίου και η άλλη που κρίνει με βάση τη στενά λογιστική πρακτική.\nΣτην πρώτη περίπτωση οι αναγκαίες αλλαγές θα πρέπει να είναι και καλά οργανωμένες, και αποτελεσματικές αλλά και με διαφανή κριτήρια, κυρίως στη διαδικασία της αξιολόγησης. Σίγουρο επίσης η αναγκαιότητα τήρησης του συντάγματος και των νόμων της χώρας.\nΣτη δεύτερη περίπτωση απλά θα προσθέτουν και θα αφαιρούν αριθμούς, αριθμούς που αντικατοπτρίζονται σε ανθρώπους και θα οδηγούνται μονίμως σε οριζόντιες περικοπές είτε μισθών είτε εργαζομένων.\nΜια ματιά στις πολιτικές που άσκησε το ΔΝΤ διαχρονικά θα πείσει και τον πιο δύσπιστο για το ποια επιλογή ακολουθούν οι εκπρόσωποι του…


[Προακρόαση] – THE SILENT WEDDING: “Ego Path” - ROCKWAY\nHomeHighlights[Προακρόαση] – THE SILENT WEDDING: “Ego Path”\nOctober 5, 2021 Πελοπίδας Χελάς Highlights, ΑΡΘΡΟΓΡΑΦΙΑ Comments Off on [Προακρόαση] – THE SILENT WEDDING: “Ego Path”\nΠαρασκευή βράδυ και τι καλύτερο από το να ακούσεις καινούρια metal μουσική από ένα αρκετά αξιόλογο Ελληνικό συγκρότημα. Έτσι εν απουσία εδώ και καιρό συναυλιών όπως τις ξέρουμε, η πρόσκληση να ακούσουμε τον καινούριο δίσκο των The Silent Wedding “Ego Path” έγινε άμεσα αποδεκτή και έτσι με αρκετή όρεξη βρέθηκα στο αρχηγείο της μπάντας, τα Underground studios στο Περιστέρι.\n‘Οταν έφτασα με περίμενε μια ευχάριστη έκπληξη, το listening session θα γινόταν στην ταράτσα του Underground, οπότε δεν θα φοράγαμε μάσκες λόγω covid, θα υπήρχε περισσότερος κόσμος και θα απολαμβάναμε τον νυχτερινό ουρανό, γεγονός που θα έκανε την όλη εμπειρία ακόμα καλύτερη. Το παρεΐστικο κλίμα που δημιούργησαν τα παιδιά από το συγκρότημα, όπως επίσης και οι μπύρες που προμηθευτήκαμε από το mini-bar της ταράτσας, έκανε την αναμονή πιο εύκολη, με τις μουσικές που έπαιζαν από τα μεγάφωνα να μας κάνουν να περνάμε καλά, ακόμα περισσότερο.\nΤέσσερα χρόνια μετά το αρκετά καλό “Enigma Eternal” ήρθε η σειρά για τον τρίτο δίσκο της μπάντας “Ego Path” να έρθει στο προσκήνιο. Ο δίσκος περιέχει 12 συνθέσεις (10 τραγούδια και 2 instrumental) και κινείται σε γνωστά power/prog μονοπάτια, με επιρροές από Kamelot, Symphony X, Dream Theater και Evergrey, με τους The Silent Wedding πλέον να έχουν αποκτήσει, ξεκάθαρα, το δικό τους προσωπικό ήχο. Η θεματολογία του δίσκου αναφέρεται στην εσωτερική αναζήτηση του κάθε ανθρώπου, με τους στίχους να τους έχει αναλάβει και αυτή τη φορά ο Μάριος Καραναστάσης, τραγουδιστής της μπάντας, ο οποίος έχει κάνει εξαιρετική δουλειά στο τομέα αυτό. Το artwork, που είναι βασισμένο πάνω στους στίχους, επιμελήθηκε ο Travis Smith. Οι συνθέσεις είναι απίστευτα δουλεμένες, το “Ego Path” δείχνει να είναι από τις περιπτώσεις δίσκων που με κάθε ακρόαση ο οπαδός θα ανακαλύπτει κάτι καινούριο.\nΣε αυτό βοηθάει τα μέγιστα η παραγωγή του album την οποία ανέλαβε ο κιθαρίστας τους Δημήτρης Κατσαρός. Όλα τα όργανα ακούγονται πεντακάθαρα. Αυτό δεν σημαίνει ότι χρειάζονται 50 ακροάσεις για να πιάσεις νόημα, όλα τα κομμάτια του δίσκου είναι αρκετά προσιτά. Ένα άλλο στοιχείο που μου άρεσε είναι ότι σε σχέση με το “Enigma Eternal” οι The Silent Wedding έχουν… αγριέψει. Φυσικά και υπάρχουν πιο ήρεμες στιγμές όπως το όμορφο “The Final Token“ η το mid-tempo “Steeling the Sun”, αλλά συνθέσεις όπως το εναρκτήριο “Time of Darkness” ή τα φοβερά “Point of no Return” και “Song of the Dead”, δείχνουν την πορεία του δίσκου σε πιο aggressive μονοπάτια. Εκτελεστικά η μπάντα βρίσκεται σε μεγάλα κέφια και ιδιαίτερα ο Μάριος δίνει φοβερές ερμηνείες, εμπλουτισμένες με αρκετό συναίσθημα.\nΤο τέλος της ακρόασης του “Ego Path” μας βρήκε όλους (τον κόσμο που είχε μαζευτεί και τη μπάντα) αρκετά ευχαριστημένους. Όλοι μείναμε με την εντύπωση ότι ακούσαμε κάτι άρτιο καλλιτεχνικά, από όλες τις απόψεις. Επίσης το συγκρότημα ανακοίνωσε και επίσημα τον νέο τους μπασίστα Γιώργο Κριθάρη. Νομίζω ότι ο νέος δίσκος είναι ότι καλύτερο έχουν κυκλοφορήσει οι The Silent Wedding και θα ενθουσιάσει τους φίλους του power/prog. Καλοτάξιδο!!


Προγνωστικά Iσπανία: Φινάλε με ισοπαλία και 1.95 - Προγνωστικά Άρχοντας\nΠρογνωστικά Iσπανία: Φινάλε με ισοπαλία και 1.95\nΔύο επιλογές περιλαμβάνουν τα προγνωστικά Iσπανία La Liga, σήμερα Πέμπτη για το πρόγραμμα της 16ης αγωνιστικής. Οι αποδόσεις στο Stoiximangr.\nΜπιλμπάο - Σοσιεδάδ (15:00)\nΜπιλμπάο: Προέρχεται από εκτός έδρας ισοπαλία 1-1 απέναντι στη Βιγιαρεάλ, δεχόμενη την ισοφάριση στο 74ο λεπτό. Μία νίκη στις έξι τελευταίες αναμετρήσεις στο πρωτάθλημα, με απολογισμό: τρεις ισοπαλίες και δύο ήττες. Σε αυτό το διάστημα δέχθηκε γκολ σε πέντε υποχρεώσεις. Μέτρια πορεία στη φετινή Λα Λίγκα, παραμένει σταθερά περίπου στη μέση της βαθμολογίας.\nΣοσιεδάδ: Ηττήθηκε εντός έδρας 2-0 από την Ατλέτικο Μαδρίτης, συνεχίζοντας την καθοδική πορεία. Τρίτη διαδοχική ήττα στο πρωτάθλημα, παρέμεινε χωρίς τρίποντο για έκτη αγωνιστική και ολοένα χάνει έδαφος στον βαθμολογικό πίνακα. Απέτυχε να κρατήσει το μηδέν στα τέσσερα τελευταία παιχνίδια.\nΕΚΤΙΜΗΣΗ: Αμφότερες σε αγωνιστική κάμψη και δύσκολα βγαίνει άκρη με σημείο. Περιμένουμε ισορροπημένο ζευγάρι, που θα κριθεί στις λεπτομέρειες, επιλογή η ισοπαλία από την ενότητα «Ημίχρονο ή Τελικό» με απόδοση 1.62 στο Stoiximan.\nΟσασούνα - Αλαβές (17:15)\nΟσασούνα: Έφερε εκτός έδρας ισοπαλία με σκορ 2-2 κόντρα στην Έλτσε, με το τελικό αποτέλεσμα να κρίνεται δίκαιο σε γενικές γραμμές. Διέκοψε το σερί των τεσσάρων ηττών, παρέμεινε χωρίς νίκη για όγδοη διαδοχική αγωνιστική στη Λα Λίγκα. Σταθερά εντός ζώνης υποβιβασμού, αναμένεται μάχη για την παραμονή και χρειάζεται να βελτιώσει άμεσα τις επιδόσεις. Δέχθηκε γκολ στις οκτώ πρόσφατες αναμετρήσεις στο πρωτάθλημα.\nΑλαβές: Επικράτησε εντός έδρας 2-1 της Έιμπαρ και πήρε βαθμολογική ανάσα. Επέστρεψε στις νίκες μετά από τρεις αγωνιστικές, βρίσκεται στο +2 από την επικίνδυνη ζώνη και είναι το γκρουπ των ομάδων, που παλεύει για την παραμονή. Δέχθηκε γκολ στις επτά από τις οκτώ τελευταίες αναμετρήσεις στην ισπανική Λα Λίγκα.\nΕΚΤΙΜΗΣΗ: Μοιρασμένο παιχνίδι με τις δύο ομάδες να έχουν τον ίδιο στόχο. Αμυντικά δεν εμπνέουν την παραμικρή εμπιστοσύνη, μεσοεπιθετικά το παλεύουν και καταλήγουμε στο Goal/Goal με 1.95 στο Stoiximan.\nTags:Προγνωστικά Iσπανία La Liga\nPrevious : Προγνωστικά Iσπανία: Με το 1.85 της Ρεάλ και Γρανάδα με κάλυψη\nNext : Το Arxondasbet.com σας εύχεται Καλή Χρονιά!


kynigesia.gr - Ισπανία: Η αστυνομία αποτρέπει διαδήλωση κτηνοτρόφων κατά της προστασίας του λύκου! (vid)\nΜάστιγα έχουν γίνει οι επιθέσεις των λύκων σε κτηνοτροφικά ζώα!\nΟι λύκοι όντας ένα προστατευόμενο είδος στις αρκετές χώρες της Ευρώπης, εδώ και αρκετά μεγάλο διάστημα, δρουν ανενόχλητοι και σε ακρετές οι περιπτώσεις καταφεύγουν στην κατανάλωση... κτηνοτροφικών ζώων για να καλύψουν τις διατροφικές τους ανάγκες. Το αποτέλεσμα αυτού του φαινομένου είναι αρκετές κτηνοτροφικές μονάδες να αποδεκατίζονται χωρίς να λαμβάνουν κάποια αποζημίωση από τα Ευρωπαϊκά κράτη.\nΣτην Ισπανία και συγκεκριμένα στην Reinosa της Cantabria, μία μεγάλη ομάδα κτηνοτρόφων είχε αποφάσισει πρόσφατα να πραγματοποιήσει διαδήλωση κατά της προστασίας των λύκων, λαμβάνοντας κιόλας ειδική άδεια για την διεξαγωγή της διαδήλωσης μέσα στην πόλη. Όταν έφτασαν όμως μέχρι ένα σημείο κατά μήκος της διαδρομής της διαδήλωσης, έπεσαν πάνω σε "μπλόκο της αστυνομίας", η οποία δεν τους άφησε να συνεχίσουν την διαμαρτυρία τους.\nΤο περιστατικό δεν... συγκίνησε κάποιο μέσο ενημέρωσης στην Ισπανία, καθώς κανένα δεν ανέδειξε το θέμα της διαδήλωσης που διεκόπη από την αστυνομία!\nΔείτε το βίντεο που ανάρτησαν κτηνοτρόφοι, οι οποίοι παρέστησαν στην διαδήλωση:\nΗ προστασία του λύκου και η ένταξή του στο LESPRE (List of Wild Species under the Special Protection Regime - Λίστα άγριων ζώων υπό καθεστώς προστασίας) της Ισπανίας, έχει ξεσηκώσει θύελλα αντιδράσεων.\nΑρκετοί κτηνοτρόφοι αιτούνται από το κράτος της Ισπανίας την διαχείριση του είδους για να περιοριστεί το πρόβλημα των επιθέσεων σε κτηνοτροφικές μονάδες.\nΤο αξιοπερίεργο με τους λύκους στην Ισπανία είναι πως ενώ ο συνολικός πληθυσμός τους είναι περίπου 2.400 άτομα η διαχείριση τους απαγορεύεται, όταν σε άλλες χωρες όπως η Γαλλία που αριθμούν μόνο 624 η θήρα και διαχείριση αυτών έχει νομιμοποιηθεί.\nΛΥΚΟΣ,\tΙσπανία,\tδιαχείριση λύκου


Μεγάλες ζημιές σε χωριά του Σουλίου που δοκιμάζονται από τις πλημμύρες - Sportsioannina.gr |Το Αθλητικό Portal της Ηπείρου\nΜεγάλες ζημιές σε χωριά του Σουλίου που δοκιμάζονται από τις πλημμύρες\nΟ Δήμος Σουλίου δοκιμάζεται και πάλι. Για δεύτερη φορά σε λιγότερο από ένα μήνα. Τώρα δεν είναι ο Αχέροντας που δημιούργησε προβλήματα, αλλά χείμαρροι και ρέματα που μετατράπηκαν σε ποτάμια και προκάλεσαν τεράστιες ζημιές.\nΔρόμοι και δίκτυα έχουν παρασυρθεί από τα νερά, ενώ πλημμύρισαν σπίτια και καταστήματα.\nΈξι περιπτώσεις πλημμυρισμένων οικιών και επιχειρήσεων έχει καταγράψει μέχρι τώρα ο Δήμος σε χωριά του Σουλίου, κυρίως στη Βέλλιανη, τον Ξηρόλοφο και το Ραχούλι ενώ σε μία περίπτωση χρειάστηκε η παρέμβαση της Πυροσβεστικής για τον απεγκλωβισμό δύο ατόμων.\nΤα μεγαλύτερα προβλήματα έχουν δημιουργηθεί στην περιοχή του «αεροδρομίου», στην Χρυσαυγή, τον Ξηρόλοφο, τη Βέλλιανη (Χρυσαυγή) και το Ραχούλι.\nΚλειστές παραμένουν ο επαρχιακές οδοί Καρυωτίου – Χρυσαυγής και Χρυσαυγής – Προδρομίου, λόγω υπερχείλισης του χειμάρρου της Χρυσαυγής.\n«Ήταν μία πολύ δύσκολη νύχτα με πολλά προβλήματα. Είμαστε σε συνεχή συνεργασία και με την Περιφέρεια Ηπείρου για να δούμε πως θα προχωρήσουμε στην αποκατάσταση» ανέφερε ο Δήμαρχος Σουλίου Γιάννης Καραγιάννης.


4o Εσπερινό Επαγγελματικό Λύκειο Ηρακλείου: ✔ Αφιέρωμα στην εφημερίδα ΠΑΤΡΙΔΑ: "Από το 4ο Εσπερινό ΕΠΑΛ χτυπούν την πόρτα του Πανεπιστημίου"\n✔ Αφιέρωμα στην εφημερίδα ΠΑΤΡΙΔΑ: "Από το 4ο Εσπερινό ΕΠΑΛ χτυπούν την πόρτα του Πανεπιστημίου"\nΆδραξαν την ευκαιρία και διεκδικούν το όνειρό τους\nH κ. Καλλιόπη Λογοθέτη - H κ. Καλλιόπη Μπριτζολάκη - H κ. Γιαννούλα Πανταλάκη - O κ. Γιώργος Παχάκης\nΤης Κατερίνας Μυλωνά // Εφημερίδα ΠΑΤΡΙΣ\nΝικητές όχι μόνο των πανελλαδικών εξετάσεων αλλά της ίδιας της ζωής αναδεικνύονται οι απόφοιτοι 4ου Εσπερινού ΕΠΑΛ Ηρακλείου που κατάφεραν να συνδυάσουν δουλειά, οικογένεια και σχολείο.\nΠριν από κάποια χρόνια πήραν την απόφαση που άλλαξε τη ζωή τους, επέστρεψαν στα θρανία, διάλεξαν τον δύσκολο δρόμο και τελικά δικαιώθηκαν.\nΛίγες βδομάδες μετά από την ολοκλήρωση των πανελλαδικών εξετάσεων και την ανακοίνωση των βαθμών τους, κάνουν όνειρα πλέον για τη φοιτητική ζωή που τους περιμένει.\nΗ κ. Καλλιόπη Λογοθέτη θέλει να εξελιχθεί προσωπικά και επαγγελματικά μέσα από τις σπουδές της. Η κ. Καλλιόπη Μπριτζολάκη μοιράστηκε το ίδιο θρανίο με την 19χρονη κόρη της. «Το σχολείο αγκαλιάζει όλα τα παιδιά» τονίζει η κ. Γιαννούλα Πανταλάκη. «Συγχρωτίστηκα με καθημερινούς ήρωες - βιοπαλαιστές και έμαθα από αυτούς» τονίζει ο κ. Γιώργος Παχάκης.\nΟι παραπάνω αποτελούν μονάχα λίγες περιπτώσεις σύγχρονων ηρώων που αναδεικνύει σήμερα η «Π».\nΈχουν οικογένεια, παιδιά, εργάζονται και διψούν για μάθηση\nΕπί χρόνια βίωναν μια καθημερινότητα που δεν τους άφηνε κανένα περιθώριο «ανάσας». Όμως αισθάνονταν πιο ευτυχισμένοι από ποτέ γιατί τους δόθηκε η ευκαιρία, ή μάλλον οι ίδιοι την έδραξαν, να διεκδικήσουν και πάλι το όνειρό τους. Έχουν οικογένεια, παιδιά, εργάζονται και κάπου μέσα σε όλες τις υποχρεώσεις τους βρήκαν μία θέση για τη μεγάλη τους αγάπη, όπως τελικά αποδείχτηκε.\nΑπόφοιτοι του 4ου Εσπερινού ΕΠΑΛ Ηρακλείου που… ρίχτηκαν στη μάχη των πανελλαδικών εξετάσεων μιλούν στην «Π» για τον μοναδικό αγώνα που έδωσαν και από τον οποίο βγήκαν νικητές.\nΑνάμεσα στα τμήματα Επιστήμης Υπολογιστών του Πανεπιστημίου και Πληροφορικής του ΤΕΙ Κρήτης βρίσκεται η κ. Καλλιόπη Λογοθέτη, η οποία θεωρεί ότι ο συγκεκριμένος κλάδος εξελίσσεται διαρκώς και αυτό την ενδιαφέρει ιδιαίτερα.\nΑποφάσισε να επιστρέψει στα θρανία γιατί τα χρόνια της κρίσης βρέθηκε και εκείνη χωρίς δουλειά και δυστυχώς με πολύ ελεύθερο χρόνο. Έτσι, προκειμένου να έχει ένα επιπλέον χαρτί στα χέρια της, γράφηκε στο σχολείο από το οποίο αποφοίτησε με πολύ καλή διαδρομή.\nΣτο ίδιο θρανίο με την 19χρονη κόρη της καθόταν η κ. Καλλιόπη Μπριτζολάκη, η οποία θέλει να σπουδάσει Οικονομικά στο Ρέθυμνο. Το «μπράβο» της κόρης της και το γεγονός ότι ο σύζυγός της την καμάρωνε ήταν για εκείνη η κινητήριος δύναμή της. Κατάφερε να συνδυάσει δουλειά, σπίτι, οικογένεια, σχολείο και διάβασμα με πολλή επιτυχία αλλά και περίσσια κούραση. Όμως δεν το μετάνιωσε στιγμή, «αν θέλεις πραγματικά κάτι, τα καταφέρνεις» αναφέρει.\n«Ήταν όνειρο ζωής για μένα να επιστρέψω στο σχολείο, το οποίο εγκατέλειψα σε ηλικία 14 ετών» αναφέρει η κ. Γιαννούλα Πανταλάκη. Η ίδια είναι σήμερα 50 ετών και έχει μία κόρη 30 ετών, αρραβωνιασμένη. Ήθελε να γυρίσει στα θρανία αλλά περίμενε να μεγαλώσει η κόρη της. Τώρα στοχεύει σε οικονομική σχολή στο Ρέθυμνο ή το Ηράκλειο.\nΗ οικογένειά της τη στήριξε πολύ και κατάφερε να ολοκληρώσει με επιτυχία το σχολείο μετά από πέντε χρόνια προσπάθειας. «Δε θα άλλαζε με τίποτα αυτή την εμπειρία ζωής. Σε αυτή την ηλικία έχεις την ωριμότητα να καταλάβεις τον τρόπο που διδάσκουν οι καθηγητές, οι οποίοι μας στήριξαν πολύ. Επίσης, με βοήθησαν και οι άνθρωποι της δουλειάς μου» αναφέρει. Η κ. Πανταλάκη τονίζει πως «το σχολείο αγκαλιάζει όλα τα παιδιά, είναι δίπλα στα προβλήματά μας».\n«Σε μια εποχή που η εργασία δεν είναι αυτονόητο προνόμιο, σε μια εποχή που λειτουργεί ως μηχανή του κιμά, αλέθοντας τα όνειρα, τις ελπίδες και την αξιοπρέπεια μας, στο νυχτερινό μάς δίδαξαν εκ νέου την επιμονή και την αντίσταση. Επιμονή για επαναπροσδιορισμό στόχων και την επίτευξη αυτών. Αντίσταση στο να δεχόμαστε μοιρολατρικά τη διαχείριση της ζωής μας από το σύγχρονο κράτος» τονίζει ο κ. Γιώργος Παχάκης, 43 ετών με τρία παιδιά που πηγαίνουν Α΄ Λυκείου, Β΄ Γυμνασίου και ΣΤ΄Δημοτικού.\n«Συγχρωτίστηκα με καθημερινούς ήρωες, βιοπαλαιστές και έμαθα από αυτούς, διδάχτηκα από εκπαιδευτικούς που πρόσφεραν με ανιδιοτέλεια πολλά περισσότερα από τις υποχρεώσεις τους, συνειδητοποίησα ότι αυτή η χώρα είναι όρθια χάρη σε αυτούς τους ανθρώπους που συνειδητά σηκώνουν φορτίο μεγαλύτερο από αυτό που τους αναλογεί. Το σηκώνουν αδιαμαρτύρητα, περήφανα χωρίς να βογγάνε, όμως πάντα άδικα και πάντα με ευθύνη ενός ανίκανου πολιτικού συστήματος να προστατεύσει τον λαό του» περιγράφει.\nΟ κ. Παχάκης τονίζει πως το έργο που επιτελείται στα νυχτερινά σχολεία δεν είναι μόνο εκπαιδευτικό, επαγγελματικό αλλά είναι πολύ περισσότερο κοινωνικός υπηρέτης ψυχικής υγείας και εμπνευστής της ελπίδας. «Για αυτό το λόγο πρέπει να προστατευθεί και να μην εμπλέκεται σε πολιτικά παιχνίδια εξευτελισμού και αποδυνάμωσής του, όπως ο επί σκοπό νέος τρόπος εγγραφής σε αυτό, με μόνο στόχο τη μείωση των εγγραφέντων μαθητών και σταδιακά το κλείσιμό του. Ορισμένοι θεσμοί πρέπει να ενισχύονται και να προστατεύονται ιδίως τώρα που είναι επίμονα απαραίτητοι» τονίζει.\nΕτικέτες ΔΡΑΣΤΗΡΙΟΤΗΤΕΣ ΣΧΟΛΕΙΟΥ


Κάτια Ζυγούλη:«Ο Σάκης χαίρεται όταν βλέπει εμένα δημιουργική. Υποστηρίζει απόλυτα»., must\nΦΟΡΑΜΕ: Σατέν slip dress και μπαλαρίνες\nΚάτια Ζυγούλη:«Ο Σάκης χαίρεται όταν βλέπει εμένα δημιουργική. Υποστηρίζει απόλυτα».\nΌσα είπε η ίδια σε συνέντευξή της.\nphoto by @katiazygouli on Instagram\n16 ΑΠΡΙΛΙΟΥ 2021 - 08:30\nΣτην Ιωάννα Μαλέσκου βρέθηκε το γνωστό μοντέλο, youtuber και μαμά, Κάτια Ζυγούλη και μίλησε μεταξύ άλλων για την οικογένειά της, τα παιδιά της και το τί την κάνει χαρούμενη.\nΑρχικά η ίδια είπε για τις απαιτήσεις που εγείρονται όταν είσαι μητέρα τεσσάρων παιδιών λέγοντας «Από το 1ο μέχρι το 4ο αποκτάς εμπειρία, κάποια πράγματα γίνονται πιο ευχάριστα, λιγότερο αγχωτικά», προσθέτοντας «Πάντα είναι απαιτητικά τα πράγματα σε όποια ηλικία είναι τα παιδιά. Είναι όμως πιο εύκολα με λιγότερους κινδύνους».\nΓια το εάν η ίδια πλέον έχει βρει την ισορροπία, είπε «.Είχα περάσει μια εποχή με 4 μωρά. Παντού στα χέρια μου, κάπου είχα αφήσει λίγο εμένα. Τώρα βρίσκω χρόνο για τον εαυτό μου, να με φροντίσω, ότι και αν σημαίνει αυτό. Όχι μόνο ο καλλωπισμός, αλλά και το τι θα διαβάσω, πως θα επιλέξω να ξεκουραστώ, να ηρεμίσει λίγο το μυαλό μου από τη φασαρία». Ενώ σε αυτό το σημείο πρόσθεσε το πόση ανάγκη είχε για μια αλλαγή «Μου αρέσει το νέο μου μαλλί. Είχα την ανάγκη να αλλάξω κάτι για εμένα».\nΑναφορικά με το κανάλι της στο youtube και τα βίντεο που ανεβάζει στο Instagram η ίδια αποκάλυψε ότι συνεχίζει να μαθαίνει, «Είναι μια διαδικασία που εξελίσσεται. Έχω υπάρξει φοβισμένη προς την έκθεση, αλλά σιγά σιγά ανακαλύπτω την ανάγκη να εκτεθώ με έναν πιο ευάλωτο, ανθρώπινο τρόπο. Αυτά που απασχολούν τον κόσμο. Πρέπει να αποενοχοποιηθούμε από τα πρότυπα και τι είναι σωστό και λειτουργικό. Να βρούμε τη χαρά μέσα σε μικρά πράγματα».\nΑκόμη μίλησε για το τί την κάνει χαρούμενη πραγματικά «Εγώ αυτό που έχω ανακαλύψει είναι ότι η χαρά προκύπτει σε εμένα τελικά από την αποδοχή. Να αποδεχτώ ότι κάποια πράγματα τα κάνω καλά κάποια άλλα λιγότερο καλά. Να έχω επίγνωση όλων των δώρων στη ζωή μου, που είναι η οικογένειά μου, η υγεία των ανθρώπων μου, όλα αυτά είναι πηγή χαράς».\nΕνώ καταλήγοντας μίλησε για την ζωή της με την οικογένειά της «Δεν ξέρω αν τολμούσα να το φανταστώ όταν ήμουν νεότερη. Όλο το σενάριο. Αλλά τώρα είμαι πραγματικά ευγνώμων. Ναι στη ζωή της γυναίκας χρειάζεται ισορροπία», προσθέτοντας ότι ο σύζυγός της είναι πολύ υποστηρικτικός σε ότι και αν κάνει «Ο Σάκης χαίρεται όταν βλέπει εμένα δημιουργική όταν εργάζομαι, του αρέσει πάρα πολύ. Υποστηρίζει απόλυτα».\nΌταν η Κάτια Ζυγούλη πόζαρε με μαγιό ελληνική σημαία στο must\nΣάκης Ρουβάς: Η έκπληξή του στην Κάτια Ζυγούλη\nΚάτια Ζυγούλη | Σάκης Ρουβάς | παιδιά | οικογένεια | συνέντευξη\nΚερδίζει την κληρονομιά ο πρώην σύντροφος του George Michael\nΟι δύο τους ήταν ζευγάρι από το 1996 και ήταν μαζί για 13 χρόνια.\n14/05/2021 | CELEBS\nΣε υπεραγορά το πρώτο ραντεβού Meghan-Harry\nΤι αναφέρει το δημοσίευμα.\nJennifer Garner: Απαντά για πρώτη φορά στις φήμες για JLo-Ben Affleck\nΌσα αναφέρει το δημοσίευμα.\nΗ Ellen DeGeneres μίλησε για το τέλος της εκπομπής και τις κατηγορίες για bullying\nΟι πρώτες δηλώσεις της παρουσιάστριας\nΑυτή είναι η «γλυκιά» ανάρτηση της Τόνιας Σωτηροπούλου\nΕυχές για τα γενέθλια του Κωστή Μαραβέγια.\nΤάμτα: «Δεν είναι προτεραιότητα να παντρευτούμε με τον Πάρι Κασιδόκωστα»\nΚωστέτσος:«Μια στιγμή για να παραδοθείς στον θάνατο και μία για να κερδίσεις την ζωή σου»\nΗ ανάρτησή του στο Instagram.\nΕλένη Μενεγάκη: Το Mega αγόρασε το νέο studio όπου θα μεταδίδεται η εκπομπή της\nΑνακαινισμένο και ολοκαίνουργιο studio.\nΟ αδερφός της Meghan Markle την κατηγορεί πως τον άφησε άστεγο και άνεργο\nΙσχυρίζεται ότι δεν τον βοήθησε όταν την είχε ανάγκη.\nΗ νέα cute φωτογραφία του μικρού Σοφοκλή με τον μπαμπά του\nΗ τρυφερή ανάρτηση στην αγκαλιά του Πιέρο.\nΤι κοινό έχουν η Ελένη Μενεγάκη και ο Αλέξης Τσίπρας;\nΔεν θα πιστέψεις τι κοινό έχουν η παρουσιάστρια με τον πρόεδρο του ΣΥΡΙΖΑ.\nΠρίγκιπας Harry: ''Φταίει ο πατέρας μου και αυτοί που τον ανέθρεψαν''\nΕυθεία επίθεση στον πρίγκιπα Κάρολο σε πρόσφατη συνέντευξη του.\nΙδού τα προγνωστικά για τον νικητή της Eurovision 2021\n«Πήγα να φύγω από τη ζωή τρεις φορές στον ύπνο μου»\nΆγγιγμα ψυχής από τον Λουκά Φουρλά για τον χαμό του αδελφού του\nΜήπως ο πρίγκιπας Φίλιππος έβλεπε «The Crown» ;


Μπάμιες στο φούρνο με ντομάτα, δυόσμο και φέτα - fiftififti\nPost category:ΚΟΥΖΙΝΑ / ΛΑΧΑΝΙΚΑ / ΦΟΥΡΝΟΥ\nΔιαβάστε Επίσης Αγιορείτικη σκορδαλιά με σπανάκι\nΑνακατεύουμε απαλά με μια ξύλινη κουτάλα ή κουνάμε απλώς το σκεύος για να μη διαλυθούν. Κατόπιν ρίχνουμε το ξίδι και, όταν σχεδόν εξατμιστεί (μετά περίπου 3 – 4 λεπτά), ρίχνουμε τη ζάχαρη. Με αυτόν τον τρόπο περιορίζουμε τη βλέννα που βγάζουν οι μπάμιες.\nΔιαβάστε Επίσης Κρέμα λαχανικών με μανιτάρια, πράσα, και τζίντζερ\nΞεσκεπάζουμε το ταψί και ψήνουμε για 10 λεπτά ακόμη. Αφήνουμε λίγο να σταθούν, περιχύνουμε με το υπόλοιπο ελαιόλαδο (1/3 φλιτζ. τσαγιού) και σερβίρουμε.


Europa League: Ραντεβού με την ιστορία η ΑΕΚ - CNN.gr\n12:20 Πέμπτη, 07 Δεκεμβρίου 2017\nΠηγή: Την πρόκριση στα νοκ-άουτ του Europa League επικυρώνει η ΑΕΚ. Πηγή: ΑΠΕ-ΜΠΕ/ΠΑΝΑΓΙΩΤΗΣ ΜΟΣΧΑΝΔΡΕΟΥ\nΗ ΑΕΚ αντιμετωπίζει την Αούστρια στη Βιέννη στις 20:00 και θέλει τουλάχιστον έναν βαθμό για να «σφραγίσει» την πρόκρισή της στους «32» του Europa League. Όλο το πρόγραμμα της τελευταίας φάσης των ομίλων.\nEuropa League: Οι αντίπαλοι Ολυμπιακού, Ατρόμητου, Αστέρα Τρίπολης και... ΠΑΟΚ\nΗ ΑΕΚ αυτή τη στιγμή έχει 7 βαθμούς και είναι στη δεύτερη θέση του ομίλου της, πίσω από τη Μίλαν που έχει 11 και είναι ήδη στην επόμενη φάση. Η Αούστρια έχει 7 βαθμούς και θα επιδιώξει να νικήσει την ΑΕΚ για να τη φτάσει και να περάσει αυτή στην επόμενη φάση καθώς υπερτερεί στην ισοβαθμία. Ακόμα και σε τριπλή ισοβαθμία με ΑΕΚ και Ριέκα οι αυστριακοί υπερτερούν, όμως, αυτό δεν είναι στο χέρι τους αφού οι «κιτρινόμαυροι», σύμφωνα και με τις δηλώσεις που έκανε από χθες Τετάρτη ο προπονητής τους, Μανόλο Χιμένεθ, θα παίξουν για τη νίκη. Παρότι στην ΑΕΚ κάνει και η ισοπαλία, ο Ισπανός τεχνικός είπε χαρακτηριστικά πως «είμαι 30 χρόνια στο ποδόσφαιρο, δεν ξέρω πως παίζουν για την ισοπαλία. Ξέρω να παίζω για τη νίκη».\nΕκτός από την ΑΕΚ και την Αούστρια, ωστόσο, υπάρχουν αρκετές ομάδες ακόμα που διεκδικούν την είσοδό τους στη φάση των «32» του Europa League. Το βράδυ της Πέμπτης, μετά το τέλος της φάσης των ομίλων μπορεί να έχουν προκριθεί και οι Σλάβια Πράγας, Αστάνα, Λουντογκόρετες, Μπασακσεχίρ, Σερίφ, Λοκομοτίβ Μόσχας, Κοπεγχάγη, Ερυθρός Αστέρας, Κολωνία, Μαρσέιγ, Κόνιασπορ, Βιτόρια Σετούμπαλ, Μπιλμπάο, Ζόρια. Ήδη στον επόμενο γύρο του θεσμού έχουν προκριθεί οι Βιγιαρεάλ, Ντιναμό Κιέβου, Παρτιζάν, Μπράγκα, Μίλαν, Αταλάντα, Λιόν, Στεάουα, Βικτόρια Πλζεν, Άρσεναλ, Έστερσουντ, Λάτσιο, Νις, Ζενίτ, Σοσιεδάδ.\nΤο πρόγραμμα της τελευταίας αγωνιστικής του Europa League\nΓιούνγκ Μπόις – Σκεντέρμπεου\nΜπασακσεχίρ – Μπράγκα\nΖίλιν - Λοκομοτίβ Μόσχας\nΧαποέλ Μπερ Σεβά –Βικτόρια Πλζεν\nΒιτόρια Σετούμπαλ – Κόνιασπορ\nEuropa League: Οι πιθανοί αντίπαλοι για Ολυμπιακό, Ατρόμητο και Αστέρα


Η Ρωσία δημιούργησε νέα Μοίρα Πυροβολικού με μεγάλη ισχύ πυρός - Προέλαση\nΗ Ρωσία δημιούργησε νέα Μοίρα Πυροβολικού με μεγάλη ισχύ πυρός\n[dropcap size=small]Η[/dropcap] Ρωσία δημιούργησε μια νέα Μοίρα Πυροβολικού μεγάλης ισχύος πυρός εξοπλισμένη με τα αυτοκινούμενα οβιδοβόλα 2S4 Tyulpan των 240 χιλιοστών.\nΤην 1η Δεκεμβρίου, στην ταξιαρχία Πυροβολικού του 2ου σώματος στρατού συνδυασμένων όπλων που εδρεύει στην περιφέρεια Ορενμπούργκ, διενεργήθηκε η πρώτη τοποθέτηση του προσωπικού της νέας Μοίρας και παρέλαβαν τα νέα οχήματα μέσω κρατικής προμήθειας όπλων.\n“Σήμερα παραδώσαμε 8 αυτοκινούμενα βαρέα οβιδοβόλα 2S4 Tyulpan στο προσωπικό της Μοίρας Πυροβολικού μέσω μιας επίσης τελετής”, δήλωσε ο στρατηγός Ρομάν Μπερντνικοφ.\nΕπίσης, ο Ρομάν Μπερντνικοφ τόνισε οτι η εμφάνιση αυτών των Μοιρών πυροβολικού θα ενισχύσει σημαντικά τις επιχειρησιακές δυνατότητες.\nΤο 2S4 Tyulpan, ειναι ενα αυτοκινούμενο οβιδοβόλο που βασίζεται πάνω στο σκάφος του ερπυστριοφόρου οχήματος στρώσης ναρκών GMZ που μεταφέρει έναν εξωτερικά τοποθετημένο οβιδοβόλο M-240 των 240 χιλιοστών στο πίσω μέρος του σκάφους.\nΤο οβιδοβόλο έχει βεληνεκές 9650 μέτρων άλλα υπάρχει και το βλήμα διευρυμένου βεληνεκούς με πιθανό βεληνεκές 20000 μέτρων. Λόγω του μεγάλου μεγέθους του όπλου και το βάρος των πυρομαχικών (130 κιλά για το βασικό πυρομαχικό) έχει αργό ρυθμό βολής: Ένα βλήμα ανά λεπτό. Επιπρόσθετα με τα βλήματα υψηλής εκρηκτικότητας, μπορεί να βάλλει διατρητικά, χημικά και πυρηνικά βλήματα. Μπορεί επίσης να βάλλει το καθοδηγούμενο με λέιζερ βλήμα “Smel’chak” (“Daredevil”).\nΑπόδοση/Μετάφραση από το Defence-Blog.Com για την Προέλαση.\nΑμυντικά νέα, Πυροβολικό (ΠΒ), Ρωσία-Россия\nPrevΠροηγ.Handelsblatt: «Τα μέλη της Ε.Ε. θα συμφωνούν από κοινού τον εξοπλισμό των στρατών τους»\nΕπομ.Η Βραζιλία άρχισε την προσπάθεια εκσυγχρονισμού των CascavelNext\nΟ/Η Mich λέει:\n5 Δεκεμβρίου 2017 στις 10:42\nΤο 2S4 Tyulpan είναι αυτοκινούμενος όλμος (https://en.wikipedia.org/wiki/2S4_Tyulpan) γνήσιο τέκνο της εποχής του ψυχρού πολέμου! Προφανώς σήμερα μιλάμε για την αναφάθμιση που παρουσιάζεται εδώ: https://www.youtube.com/watch?v=158IcguOxjU